Həsən müəllim, 60 yaşın mübarək! » Butov.az\nTarix : 29-08-2014, 21:07\nƏziz oxucular, keşmiş iş yoldaşım Mahir Qabiloğlunun AzTv-də mənim də baş redaktorum olmuş Həsən Həsənov haqqında yazdığı yubiley yazısını Modern.az-da oxudum və istədim ki, yazını sizlərə təqdim etməklə sizi də bu gözəl ziyalımızla tanış edim. Həsən müəllim, bizim də təbriklərimizi qəbul etmənizi xahiş edirəm. Dost ehtiramı ilə Tamxil Ziyəddinoğlu\nMüəllim. Orta və ali məktəbi bitirdikdən sonra elə bilirdim ki, bu söz mənimçün tarixə döndü. Bundan sonra kimə müəllim desəm də bu yalnız hörmət əlaməti və ya müraciət forması ola bilər. Amma bilmirdim ki, həyat məktəbi Təhsil Nazirliyinin tərkibində olan bütün məktəblərdən alidir, həm də ki, əbədi. İmtahandan üzüağ çıxmaq isə çətin. Çünki bu məktəbin nə kitabı var, nə də dəftəri. Amma inandırım sizi ki, müəllimlərin yaxşı olsa çətin heç nə yoxdur. Mənim də həyat məktəbimdə az da olsa belə müəllimlərim olub. Onlardan biri də Həsən müəllimdir. Hazırda “Xalq qəzeti”nin baş redaktoru işləyən, keçmiş müdirim, sadiq dost-yoldaş, heç vaxt köməyini , məsləhətini əsirgəmiyən, bir sözümü iki etməyən Həsən Həsənov.\n“Xəbərlər”də işləmək çoxdankı arzum idi. Ona görə də atamı dəng eləmişdim ki, Nizami Xudiyevə xahiş eləsin, o da məni bu redaksiyaya keçirsin. Heydər Əliyev kimi bir prezidentin hakimiyyətdə olduğu və ictimai-siyasi hadisələrin çevik cərəyan etdiyi bir dövrdə “Xəbərlər” aparıcı mövqeyə malik idi. Nəsə, atam Nizami müəllimə xahiş edir ki, Mahiri keçirt “Xəbərlər”ə. O da “baş üstə” deyir. Növbəti növbətçiliyin sonunda, gecə saat 12-də dəhlizdə Nizami müəllimlə üz-üzə gəldik:\n- A bala, nə istəyirsən? Dədanı niyə qızışdırıb salmısan üstümə? Get qəbul otağına gəlirəm. Görüm nə istəyirsən...\nYanında dörd nəfər vardı. Qayıdıb qəbul otağına girəndə Baş proqram direktoru Məmmədəli Zülfüqarov, bir də orta boylu, qara saçlı, səliqəylə geyinmiş bir nəfər müşaiyət edirdi.\n- Bala, nə istəyirsən? Bax istəyirsən bu Həsəni çıxarım, səni qoyum onun yerinə. İstəyirsən? İstəyirsənsə Məmmədəlini çıxarım, ol baş proqram direktoru. Bacaracaqsan?\n- Nizami müəllim, Mahir “Xəbərlər”ə redaktor keçmək istəyir. - deyə Məmmədəli müəllim Nizami müəllimin şirin Naxçıvan ləhcəsində mənimlə məzələnməsinə son qoymağa cəhd etdi.\n- Yaxşı. Mahir, mikrafon tuta bilirsən?\nMən pərt olmuşdum. “Xəbərlər” həvəsim də ölmüşdü. Ona görə də “yox”, “yox” deyib bir dəfəlik AzTV-dən uzaqlaşmaq istəyirdim.\n- Yazı yaza bilirsən?\n- Uşaq bağçası-zaddır səninçün “Xəbərlər”? Ora hazırlıqlı adam lazımdır.\nNizami müəllim nə soruşurdusa “yox” deməyə başladım. Çox arif adam idi sədrimiz. Gördü ki, pərt olmuşam. Ona görə belə deyirəm. Burdan çıxandan sonra üz tutacağım, gileylənəcəyim ünvanı da yaxşı bilirdi. Amma atamı çox istədiyindən məcbur olub.\n- Yaxşı, gəl içəri. Məmmədəli, Həsən, siz də gəlin.\n- Həsən, bu uşağı verərsən o qızın yerinə. Nə idi adı onun?\n- Gözəl Nəcəfova.\n- Hə, Gözəlin yerinə. Məmmədəli, buraxılış redaktoru yerini də boş saxla. Qoy adı orda getsin. Bir ay vaxt verirəm. Bacarsa, Həsən, raportunu yazıb gətirərsən. Keçirərik ştata. Bacarmasa...\nÇox sevinirdim. İstədiyimə nail olmuşdum. Ən əsası isə həvəsim böyük idi. Nizami müəllimin kabinetindən Həsən müəllimlə çıxdıq. “Sabah səhər gələrsən ikinci mərtəbəyə. Otağını göstərərəm” dedi. Həsən Zal oğlu Həsənovla ilk tanışlığım belə oldu. Jurnalistika sahəsində ilk müəllimim də elə Həsən müəllim oldu.\nBu bir ayda nə tapşırıq verdilərsə elədim. Yazı metodlarını, iş qaydasını öyrəndim. Demə “Xəbərlər”də ən zəhlətökən iş axşam çəkilişləriymiş. Heç kim həvəs göstərmirdi bu cür tədbirlərə. Mən isə canla-başla gedirdim. Öyrənirdim. Özüm də bilmədən demə məni digərlərindən fərqləndirən bir cəhət varmış. Mənim leksikonumda digər həmkarlarımdan fərqli olaraq “Niyə axı mən? Ora niyə mən getməliyəm? Dünən mən getdim də, bu gün qoy başqası getsin” sözləri yox imiş. Həsən müəllim də işçidə çalışqanlığı, tapşırığı vaxtında yerinə yetirməyi yüksək qiymətləndirirmiş. Xeyrini də gördüm. Bir aydan sonra Həsən müəllimin yazdığı raport Nizami müəllimin qabağındaydı. O gündən indiyəcən Həsən müəllimi daha da yaxından tanımağa başladım.\nSovet vaxtı rektorlar qəbul imtahanı keçirilən auditoriyaları gəzirmişlər. 1972-ci ildə S.M.Kirov adına Azərbaycan Dövlət Universitetinin rektoru Faiq Bağırzadə gələcək tarixçilərin imtahanına girir. “Kim bileti çəkib, həmən cavab verə bilər?” sualını verəndə, arxa partada əyləşən bir oğlan əlini qaldırır. İnamla bileti çəkir və cavab verməyə başlayır. Əlavə sualları da cavablandırır. “Əla!”, “5” – deyə Faiq Bağırzadə əlini yüksək bilik nümayiş etdirən oğlanın çiyninə vurur.\n- Bala, adın nədir?\n- Məktəbi harda bitirmisən?\n- Göycə mahalında.\n- Lap yaxşı. – üzünü komissiya üzvlərinə çevirərək.- Görürsünüz də... torpaq yetişdirir.\nÇox sakit və bilikli adamdır Həsən müəllim. Ensiklopedik biliyə malik insanlar indi cəmiyyətimizdə çox azdır. Uzun müddət Azərbaycan Sovet Ensiklopediyasında çalışıb. Sonra “Vətən səsi”, “Amal” qəzetlərində əməkdaş, “Yeni Azərbaycan” və “Respublika”qəzetlərində baş redaktorun 1-ci müavini, AzTV-də “Xəbərlər”in baş redaktoru, AzTV sədrini televiziya üzrə müavini və ən nəhayət bu gün “Xalq Qəzeti”nin baş redaktorudur. Qısa tərcümeyi-halı bundan ibarətdir Həsən müəllimin. Amma mən onun həyat yoluna sizə məlum olmayan spektrlərdən nəzər salmağa çalışacağam.\nSizə yarım saat vaxt verirəm\nYuxarıda qeyd etdiyim kimi, çox mülayim və sakit adamdır Həsən müəllim. “Xəbərlər”də işləyəndə bircə dəfə səsini ucaltdığını gördüm:\nHardasa prezident çəkilişi olur. Materialı da təcili efirə çatdırmaq lazım imiş. Tədbirin əvvəlindən çəkilmiş kasseti tez verirlər sürücü Əbdülə. O da tez çatsın deyə tıxacdan sıyrılıb maşını Prezident Aparatının qabağından kəsə sürür və DYP onu saxlayır. Nə and-aman edirsə ki, bəs efir “yanır”, kasseti çatdırmalıyam“ - polislər qulaq ardına vururlar. Onda Əbdül sənədləri də onlarda qoyub, sürür gəlir işə. Həsən müəllim gecikdiyinə görə onu tənbeh edəndə, başına gələn hal-qaziyyəni danışır. Mən də növbətçiydim. Həsən müəllim bunu eşitmədi? Dəstəyi götürdü, harasa zəng elədi. “Danışan “Xəbərlər”in baş redaktoru Həsən Həsənovdur. Sizə 15 dəqiqə vaxt verirəm. Xidməti maşınımın sənədləri stolumun üstündə olmasa...” deyib dəstəyi yerinə qoydu. On beş dəqiqə keçməmiş DYP serjantı tər-qan içində redaksiyaya girdi. Əlində də sənədlər.\nİlk və axırıncı dəfə Həsən müəllimi onda əsəbiləşib səsini qaldıran gördüm.\n...Mən də qorxdum...\n20.00 “Xəbərlər”inə az qalmış Prezident Aparatından sədrin qəbul otağındakı faksa sərəncam, fərmanlar gəlməyə başlayırdı. Hamısını da efir variantına uyğunlaşdırıb diktora ötürürdük. Necə deyərlər dəhlizdə qaçhaqaç düşürdü. Belə növbətçiliklərin birində:\nHəsən müəllim studiyanın qapısında dayanmışdı. Mən də sərəncamın olduğu faks əlimdə dəhlizin giriş qapısını açdım.\n- Mahir, cəld ol! – deyə Həsən müəllim dilləndi.\nBir addım irəli atmaq istəmişdim ki, səs gəldi. Yoluma davam etmək istədim. Amma sanki nəsə məni tutub saxlayırdı. Həsən müəllim də demə bunu görürmüş. Tez qabağıma gəlib kağızı əlimdən alıb studiyaya getdi. Demə qapıdan keçəndə pencəyin aşağı iç cibi dəstəyə ilişib. Addımımı atanda da dartılıb astarı cırılıb. Həsən müəllim studiyadan çıxıb gördü ki, kostyumun astarının cırılmasından dilxoram. Fikrimi dağıtmaq üçün gülə-gülə:\n- Kostyumun cırılıbmış? Mən də qorxdum. Elə bildim ki, faks cırıldı.\nRedaktə xüsusi istedaddır\nBaş redaktorumuz Həsən Həsənov və müavini Mülatif Adurovun gözəl redaktə qabiliyyətləri var. Balaca bir səhv gözlərindən qaçmazdı. Həsən müəllim düzəlişləri qırmızı rəngli qələmlə edirdi. İlk vaxtlarda yazılarım “qanına qəltan olurdu”. Amma səhvlərimi izah da edirdi, öyrədirdi. Bu gün də yazı-pozumda hər hansı bir yanlışlıq hiss edəndə, amma səhvimi tuta bilməyəndə Həsən müəllimin üstünə qaçıram. “Qabilin o dünyadan məktubu” adlı ilk publisistik yazıma vəsiqə verən, “qələmin var, amma tənbəlsən” deyib tənbeh eləyən də məhz Həsən müəllimdir. Onun mənə “Müasir Azərbaycan ədəbiyyatının canlı ensiklopediyası”san deyərək həvəsləndirməsi sonda bu mövzuda nə qədər yazının, xatirənin meydana gəlməsinə səbəb oldu. Məhz belə yazılardan ibarət ilk toplunun “Atam Qabilin qəribə əhvalatları” kitabımın da redaktorluğunu Həsən müəllim öz üzərinə götürdü. Əlbəttə ki, dostumuz, mərhum İbrahim Ömərovun gözəl tərtibatını da yaddan çıxarmaq olmaz.\nQış vaxtı idi. Axşam saat altıda ilk qar yağmağa başladı. Mən, Gülsəfa Əhmədova, Bahadır Şəfi və Əli Nəcəfxanlı növbətçiydik. Təbiətin bu gözəlliyini vəsf etmək, həm də şair olan Əli müəllimə tapşırıldı. O da yazdı. İlk cümlə beləydi – “Bakıya narın-narın qar yağır”. Birdən Həsən müəllim otağından səsləndi:.\n- Əli, yazı hazırdır?\n- Bəli, Həsən müəllim.\n- Tez gətir bura.\nMən otaqdaydım. Həsən müəllim də daxili telefonla sədrlə danışırdı. Əliylə Bahadır içəri girib kağızı Həsən müəllimə verdilər:\n- Yazı hazırdır, Nizami müəllim. Operator da kadrları çəkib gəlir. Oxuyum?\nHəsən müəllim kağızı əlinə alıb oxumağa, elə birinci cümlədən bədahətən redaktə başladı. “Bakıya...” Həsən müəllim ani fasilə verdi, “narın-narın” sözünü çıxartdı. “İlk” sözünü artırıb davam elədi. “Bakıya ilk qar yağır”. Beləcə bir səhifəlik yazını gözəyarı redaktə eləyərək oxudu. Əli:\n- Bax, Mahir, buna deyərlər “naxodu” redaktə.\nQabil və Həsən müəllim\nAtamla Həsən müəllim arasında qarşılıqlı hörmət vardı. Avtoqraf şəklində olsa da Həsən müəllimə şeir də ithaf eləmişdi.\nMahirə bir şey olsa,\nBəs sən orda nəsən?\nAmma bu tanışlıq azadlıq hərəkatının ilk illərinə gedib çıxırdı. O dövrdə ictimai hadisələrlə bağlı beynəlxalq təşkilatlara müəyyən müraciətlər olunurdu. Bəxtiyar, Qabil, Xəlil Rza, Ziya Bünyadov, İsmayıl Şıxlı kimi ziyalılar bu müraciətləri imzalayanlar içərisində ilk olurdular. Təşkilatlanma işlərində o dövrün qabaqcıl, əsas hərəkətverici qüvvələr olan gənc ziyalılarının da rolu danılmaz idi.\nOnlardan biri olan Həsən Həsənov hazırladığı müraciəti götürüb gəlir Yazıçılar həyətinə. İmzalatdırmaq üçün. Yuxarı – Qabilin mənzilinə qalxmağa heç ehtiyac da qalmır. Əsəbi halda harasa gedən atamla elə həyətdə rastlaşır. Gəlişinin məqsədini deyəndə atam heç müraciəti oxumadan, məğzini bilmədən “yox, qol çəkmirəm” deyir. Daha doğrusu bu sözlə hirsini tökür Həsən müəllimin üstünə. O da “Qabil müəllim, imza atmasanız da, siz Ayaz Mütəllibova ünvanladığınız 24 sualla hər şeyi demisiniz”. Bu atamın xoşuna gəlir, geri qayıdır.\n- Xoşum gəldi səndən. Ver bura kağızı,- deyir. İmzasını qoyur, yoluna davam edir.\nYuxarıda yazdığım kimi Həsən müəllim Qərbi Azərbaycanda, Göyçə mahalında doğulub. Mən oralarda olmasam da Həsən müəllimin, İbrahimin söhbətlərində o yerləri gəzib gəlmişəm. Göyçə gölündə farel balığı tutmuşuq, ocaq qalamışıq. Qazana elə gölün dupduru suyundan töküb balığı soyutma bişirmişik. Özümüzlə gətirdiyimiz araqdan yüz-yüz vurmuşuq da... “Google” axtarış sistemində Həsən müəllimgilin kəndlərini görmüşəm də. Məni kəndin küçələriylə gəzdirib, oxuduğu məktəblə tanış edib, evlərinin yerini göstərib. Yəqin ki, nəvaxtsa kəndlərinə qonaq da aparar məni. Qiyabilik gerçəkliyə çevrilər.\nHəsən müəllim üç qız atasıdır. Mən isə iki. Bir qız atası kimi vəzifəsini yerinə yetirib, hamısını köçürüb. Mən də elə onun kimi. İndi də nəvələri dilindən düşmür. Qəribə bir yarışa çıxmışıq. Həyatımızın əlamətdar çağlarında bir-birimizə zəng edəndə özəl salamlaşmağımız da var. Zəng edib baba olması münasibətilə təbrik etmək istədim. Dəstəyi götürdü. Təbrikimi gözləmədən:\n- Deduşka Qasan Qasanov sluşaet.\nİki il keçdi. O mənə təbrikə zəng elədi. Bu dəfə mən:\n- Deduşka İmamverdiyev sluşaet.\nÜstündən bir az keçdi. Artıq Həsən müəllim “dvajdı deduşka Qasanov sluşaet” deyirdi. Cavabım çox gözlətmədi. Mən də “dvajdı deduşka” oldum. Sonra hər ikimiz “trijdı”. Nəhayət Həsən müəllim məni “yerimdə otuzdurdu” - ”çetırejdı deduşka” deməklə. Hələ onu da əlavə etdi ki, “hələ uşaqsan. Mənə çata bilmərsən”. Həyatsa davam edir. İnanıram ki, bu cür hərbiçisayağı “doklad”larla bir-birimizi hələ çox sevindirəcəyik.\nHəsənovlarla İmamverdiyevləri birləşdirən bir mühüm cəhət də var. O da mənən Əliyevçi olmaqlarıdır. Bu yolda Həsən müəllim gəncliyindən Qabillər, Vahabzadələr kimi ön cəbhədə olub. Bu şəxsin xilaskarlıq missiyasını hələ o vaxt görən, əməli addımlar atan, Heydər Əliyevin siyasətini ürəklə həyata keçirənlərdən biri olub. İndi də belədir.\nPrezidentimiz İlham Əliyevin 40 yaşı tamam olanda o vaxt AzTV-də bir neçə hissədən ibarət film hazırlanmışdı. Daha doğrusu bu film Həsən müəllimin yaradıcılığının məhsulu idi. Sonluq isə özəl idi. Tamaşaçı üçün yeni, maraqlı idi Həsən müəllimin bu sonluğu. Demə İlham təkcə ad yox, həm də Əliyevlərin ailə kodu imiş. “İlham” sözündəki hərflər ayrı-ayrılıqda bu ailənin üzvləriymiş: “İ” – İlham, “L”- Leyla, “H”- Heydər, “A” – Arzu, “M”-Mehriban.\nArtıq iki ildir ki, “Xalq Qəzeti”ndə işləmirəm. Amma elə həftə olmur ki, redaksiyaya getməyim. Bəziləri indi də elə bilirlər ki, mən bu qəzetin əməkdaşıyam. Jurnalistikadan uzaqlaşsam da yazılarımda bu stil hələ də duyulmaqdadır. Çünki bu sahədə on altı illik bir MƏKTƏB keçmişəm. Və bu həyatımın on altı ilində Həsən Həsənov həmişə mənim müəllimim, baş redaktorum olub. Mən də onun ərköyün tələbəsi, işçisi. “Xalq qəzeti”ndə işləyərkən işə mütəmadi gecikdiyimə, çox vaxt isə ümumiyyətlə gəlmədiyimə görə 25 dənə töhmət verib mənə. Amma sonda düz yola gətirib. Utandığımdan ərizəmi yazıb işdən çıxmışam. Amma insanlığımız, dostluğumuz əvvəlki səviyyəsində qalıb.\nHə. Az qala yadımdan çıxmışdı. Həsən müəllim, 60 yaşın mübarək! TƏBRİKLƏR!\n"Vətənimin Xatirəsi" layihəsi çərçivəsində vətənpətvərlik müsabiqəsinə y ...


Natiq Əliyev İran qazının Azərbaycanın iştirakı ilə dünya bazarlarına nəqlini haqda – Caspian Barrel\n-66 min. ago-Nigeria Looks To Settle Export Dispute With Big Oil Firms\n-57 min. ago-В Иране открыли 3 крупных и национальных проекта министерства нефти\n-47 min. ago-Депутат Сургута задекларировал 26 квартир, 10 самолетов и газопровод\n-31 min. ago-Cost Of Shale Gas Drilling Permit In Pennsylvania Jumps 150%\n-11 min. ago-Oil slips below $42 on rising U.S. – China tensions\nNatiq Əliyev İran qazının Azərbaycanın iştirakı ilə dünya bazarlarına nəqlini haqda\nAvqustun əvvəlində Bakıda Azərbaycan, Rusiya və İran prezidentlərinin görüşü nəzərdə tutulub. Hər üç ölkə qazla ehtiyatları ilə zəngin olmaqla yanaşı, mavi yanacağın bazarlarda stabil satılmasında maraqlıdırlar.\nAzərbaycan energetika naziri Natiq Əliyevin “Respublika” qəzetində dərc edildiyi məqaləsində bildirilir ki, sözügedən görüşdən digər mühüm bir gözlənti də enerji sahəsində əməkdaşlığa xüsusi prioritetlik qazandıran istiqamətlərdən biri kimi İranın neft-qaz ehtiyatlarının dünya bazarına Azərbaycanın yaxından iştirakı ilə çıxarılmasına nail olmaqdır.\n“Məlumdur ki, müəyyən müddət ərzində İranın izolyasiyası siyasətinin həyata keçirilməsi Xəzərin karbohidrogen ehtiyatlarının istismarı sahəsində bu qonşu ölkənin hər hansı formada iştirakını məhdudlaşdırmış, İrandan ixrac edilə biləcək neft həcmləri İraq və Xəzər dənizi hövzəsinin neft ehtiyatları ilə əvəz olunmuşdur. ABŞ-ın Xəzər dənizindəki hazırkı siyasəti isə artıq İran amili ilə müəyyən edilmir və bu ölkəyə tətbiq olunan sanksiyaların aradan qaldırılması ilə nəinki neft və qaz sahəsində birgə layihələrin (Azərbaycanın yeraltı qaz anbarlarının birgə istifadəsi və genişləndirilməsi, Xəzər dənizində birgə axtarış-kəşfiyyat işlərinin aparılması, işlənməsi və s.) reallaşdırılmasına imkan verir, eyni zamanda qazın Avropa bazarlarına nəqlində ən real və əlverişli variant qismində məhz Azərbaycan infrastrukturunun seçilməsinə zəmin yaradır”, – deyə nazir vurğulayır.\nOnun fikrincə, dünyada ən böyük təbii qaz yataqlarına malik olmasına baxmayaraq, İran hələlik xarici ölkələrə “mavi yanacaq” ixrac edə bilmir. İranın “National İran Gas” şirkətinin verdiyi məlumata görə, hazırda nəzərdən keçirilən variantlardan biri “İran LNG”-in tikintisinin bərpasıdır. İkinci variant isə Fars körfəzindən Omana qaz kəməri çəkmək və oradan da qazı Avropaya ixrac etməkdir. Xatırladaq ki, 2009-cu ildə İranın Buşehr şəhərində imzalanmış “Memorandum”un müvafiq müddəalarına görə, “Assaluyeh” yatağından çıxarılan təbii qazın İraq və Suriya ərazisindən keçərək Avropaya çatdırılması nəzərdə tutulurdu. Layihəyə əsasən, boru kəmərinin İran-Suriya-Livan ərazisindən keçərək, Aralıq dənizinin dibi ilə Yunanıstana çəkilməsi planlaşdırılırdı. Eyni zamanda, həmin layihəyə əsasən, Suriyanın Latakiya və Tartus dəniz limanlarında böyük həcmli maye qaz terminallarının inşası nəzərdə tutulurdu. Lakin İrana qarşı qəbul edilən beynəlxalq sanksiyalar bu layihənin həyata keçirilməsinə mane oldu.\nİran kimi iri təchizatçının bazara qayıdışının Avropa İttifaqının şaxələndirmə siyasətinə də uyğunluğunu və təbii qazın ixracı üçün lazımi infrastrukturun yaradılmasının müəyyən vaxt tələb etdiyni nəzərə alsaq, mavi yanacağın Azərbaycan ərazisindən nəqli və Cənub Qaz Layihəsinə qoşulması daha məqbul görünür. 2015-ci ilin 23 noyabrında Tehranda keçirilmiş və Azərbaycanın da müşahidəçi qismində qəbul edildiyi Qaz İxrac edən Ölkələr Forumuna (Gas Exporting Countries Forum – GECF) üzv ölkələrin dövlət və hökumət başçılarının 3-cü Sammitində Azərbaycanın neft və qazın nəqli məqsədilə yaratdığı infrastrukturdan (Bakı-Tbilisi-Ceyhan neft, Bakı-Tbilisi-Ərzurum qaz kəmərləri) region ölkələrinin də istifadə etməsi təklifi irəli sürülmüşdür. Trans-Anadolu (TANAP) qaz kəmərinə qoşulmağın qaz ixrac etmək istəyən region ölkələri, xüsusilə də İran üçün səmərəliliyi ideyası əsaslandırılmışdır.\nEyni zamanda, Prezident İlham Əliyevin İrana səfəri zamanı iki ölkə arasında neft-qaz sektorunda əməkdaşlıq üçün çox gözəl perspektivlərin olması da xüsusi qeyd edilmiş, eləcə də Xəzər dənizinin enerji ehtiyatlarından birgə istifadə ilə bağlı mühüm mesajlar verilmişdir.\n“Göründüyü kimi, bütün bu tədbirlər təkcə enerji əməkdaşlığının perspektivlərini genişləndirmir. Həm də regional əməkdaşlıq formatlarının sayını artıraraq yeni əməkdaşlıq modellərinin formalaşmasına da töhfə verir. Tarixi təcrübə də göstərir ki, hər hansı layihənin başlıca uğuru o layihədə iştirak edən ölkələr arasındakı münasibətlərin sabitliyindən, konstruktiv siyasi anlaşmalardan və dərin köklərə malik əlaqələrin qorunub saxlanılması məramına sadiqlik nümayiş etdirən dövlət başçılarının siyasətindən xeyli dərəcədə asılıdır. Ona görə də bu gün Azərbaycan-Rusiya-İran üçtərəfli əməkdaşlıq formatı belə möhkəm təməllər üzərində qərarlaşmış münasibətlər sisteminin nəticəsi kimi qiymətləndirilməlidir. Bu uğurlu nəticəni təmin edən başlıca amillərdən biri isə məhz Azərbaycanın regionda sülhün, sabitliyin, inkişafın təmin olunması üçün qonşularla qarşılıqlı faydalı əməkdaşlıq əlaqələrinin möhkəmləndiririlməsinə xidmət edən dövlət siyasətidir. Məsələn, bu gün İranla enerji əməkdaşlığı hər nə qədər yeni mövzu kimi qabardılsa da, əslində, Azərbaycanın bu ölkə ilə enerji tərəfdaşlığı dövlət müstəqilliyimizin ilk illərindən başlanmış və tarixi sınaqlardan keçmişdir. Təsadüfi deyildir ki, blokada vəziyyətində olan Naxçıvan Muxtar Respublikasının enerji daşıyıcıları ilə təmin olunmasında İran əvəzsiz rol oynamışdır. İrandan Naxçıvan Muxtar Respublikasına enerji xətlərinin çəkilməsi, Muxtar Respublikanın qaz probleminin həllinə yönəlmiş birgə layihələrin həyata keçirilməsi isə İran və Azərbaycan arasında əbədi dostluq ideyalarının müdafiəçisi Ulu Öndər Heydər Əliyevin müdrik siyasəti nəticəsində mümkün olmuşdur. Tarixə kiçik bir ekskurs etsək, görərik ki, hələ 1992-ci ildə Naxçıvan MR Ali Sovetinin sədri olarkən Heydər Əliyev Naxçıvanı böhran vəziyyətindən çıxarmaq məqsədilə İranın Neft və Qaz Nazirliyi ilə danışıqlar aparmış, Xoy-Culfa qaz kəmərinin tikilməsinə nail olmuşdur. Bundan başqa, 1992-ci ildə 220 kV-luq “Atarbekyan” hava elektrik verilişi xətti (HEVX) Ermənistan tərəfindən açıldıqdan sonra Naxçıvanın üzləşdiyi elektrik enerjisi probleminin əsaslı həlli, Muxtar Respublikanın dayanıqlı elektrik enerjisi təchizatının Azərbaycan energetika sistemi vasitəsilə həyata keçirilməsi məqsədilə 2001-ci ildə 230 kV-luq I Parsabad HEVX tikilərək istifadəyə verilmiş, bu xətlə elektrik enerjisinin Naxçıvana İranın elektrik şəbəkəsi vasitəsilə tranzit ötürülməsi həyata keçirilmişdir”, – Əliyev yazısında bildirir.\nNazir vurğulayır ki, Azərbaycanın İranla enerji əməkdaşlığı hələ Naxçıvan Muxtar Respublikasının enerji böhranının aradan qaldırılması üçün davamlı tədbirlərin həyata keçirildiyi o keşməkeşli illərdə özünü doğrultmuş, İran bu vəziyyətdə əsl dost, mehriban qonşuluq münasibətlərinə sadiq ölkə mövqeyindən çıxış edərək Azərbaycana köməyini əsirgəməmişdir. Azərbaycanla İran arasında dostluq münasibətlərinin inkişafı Prezident İlham Əliyevin siyasi kursunda da vacib istiqamət təşkil etmiş, bu, enerji əməkdaşlığının da yükslən xəttlə inkişafına təkan vermişdir. Belə ki, Naxçıvan Muxtar Respublikasının təbii qaza olan ehtiyacını ödəmək məqsədilə 2004-cü ildə imzalanmış müqaviləyə əsasən, İrandan ildə orta hesabla 350 mln. kubmetr qazın Naxçıvan MR-a təhvil verilməsi və əlavə olaraq tranzit haqqı kimi nəql həcminin 15%-i həcmində qazın İrana ödənilməsi nəzərdə tutulmuşdu. Nəticə olaraq Astara-İran sərhəddində dövlət ölçü qovşağı quraşdırılmışdır və o vaxtdan bəri hər gün Naxçıvana 1,3-1,6 mln. kubmetr qaz nəql edilməkdədir.\nAzərbaycan Respublikası və İran İslam Respublikası Hökumətləri arasında imzalanmış 17 noyabr 2010-cu il tarixli enerji və nəqliyyat sahəsində əməkdaşlıq haqqında Anlaşma Memorandumunun icrasına uyğun olaraq, 5 il ərzində İranın şımal bölgəsini qazla təmin etmək məqsədilə mübadilə qazından əlavə, İrana 1 mlrd. kubmetr qazın nəqlini reallaşdırmaq üçün Astarada yeni kompressor stansiyası tikilmiş, Qazıməmməd-Astara kəmərində təmir-bərpa işləri aparılmışdır. Hazırda İrandan Araz çayını keçən diametri 530 mm olan qaz kəməri ilə təbii qaz Culfa-Ordubad rayonlarının qazpaylayıcı şəbəkəsinə ötürülür. Astarada yeni kompressor stansiyası vasitəsilə Qazıməmməd-Astara xətti ilə İrana ildə 1 mlrd.kubmetr qaz nəql etmək imkanı vardır. Qazıməmməd-Astara kəmərində bır sıra əlavə təmir-bərpa işləri hesabına İrana mübadilə qazından əlavə 2 mlrd.kubmetr qazın nəqli də mümkün ola bilər. Nəql həcminin artırılması istiqamətində nəzərdən keçirilən varinatlardan biri kimi Səngəçal baş qurğularından Astaraya qədər yeni qaz kəməri çəkməklə “Şahdəniz” yatağından hasil edilən qazın İranın magistral qaz sisteminə birbaşa və daha artıq həcmlərdə verilməsini də xüsusi qeyd etmək olar.\nBütün bunlar Azərbaycan, Rusiya və İran arasında enerji sahəsində əməkdaşlıq perspektivlərinin zəngin tarixi ənənələrə söykəndiyini, mövcud infrastrukturun bu perspektivlərin reallığa çevrilməsi üçün geniş imkanlar yaratdığını və ölkələrimizin bu imkanlardan qarşılıqlı faydalı şəkildə istifadə niyyətlərini göstərir. Azərbaycan, Rusiya və İran prezidentlərinin avqust görüşü ölkələrimizi bu xoş məram ətrafında daha da yaxınlaşdıraraq regionun sabitlik və inkişafına töhfə olacaq, eyni zamanda Azərbaycanın enerji ölkəsi kimi mövqeyinin daha geniş əhatədə təsdiqlənməsinə və bu mövqeyin bir qədər də güclənməsinə imkan verəcəkdir.


“Azərxalça” ASC-nin Kürdəmir filialının açılışı olub » Djb.az\nDjb.az » Gundem » “Azərxalça” ASC-nin Kürdəmir filialının açılışı olub\nBildirilib ki, müəssisədə 150 nəfər toxucunun və 14 nəfər inzibati-təsərrüfat işçisinin çalışması nəzərdə tutulub. Bina toxuculuq emalatxanası, rəssam otağı, anbar, yeməkxana, tibb otağı, xalça-satış salonu və s. kimi bölmələrdən ibarətdir. Emalatxanada müxtəlif ölçülü 43 dəzgahda Azərbaycan xalçaları toxunacaq. Əsasən Ağdaş, Ağsu, Göyçay, Hacıqabul, İsmayıllı, Kürdəmir, Qax, Qəbələ, Qobustan, Oğuz, Salyan, Şamaxı, Şəki, Ucar, Zaqatala və Zərdab rayonlarının yaşayış məntəqələrində toxunan orijinal xalça çeşnilərinin istehsalına üstünlük veriləcək. Bu çeşnilər dünya muzeylərində, şəxsi kolleksiyalarda mühafizə olunan, həmçinin respublikamızın ayrı-ayrı bölgələrindən toplanılan qədim və orijinal xalçalar əsasında “Azərxalça”nın rəssamları tərəfindən hazırlanıb. Emalatxana zəruri xammal və ləvazimatlarla - müxtəlif rəngli yun iplərlə, həvə, qayçı, bıçaq kimi alətlərlə təmin edilib. Toxucular Kürdəmir şəhərinin və rayonun digər yaşayış məntəqələrinin sakinləridir. Onlar bir neçə ay ərzində “Azərxalça”nın burada təşkil olunmuş hazırlıq-tədris kurslarında iştirak edib, xalçaçılıq üzrə bacarıq və vərdişlərini təkmilləşdiriblər. Tədris-hazırlıq kursu filial fəaliyyətə başladıqdan sonra da öz işini davam etdirəcək və bu kursun məzunları “Azərxalça” ASC-nin sertifikatını alacaqlar. Xalça-satış salonunda “Azərxalça” ASC-də toxunmuş xalça və xalça məmulatlarının sərgilənməsi və satışı həyata keçiriləcək.\nMüəssisənin kollektivini salamlayan Prezident İlham ƏLİYEV deyib:\nPrezidentdən qadınlara çağırış: "Çalışın ərlərinizdən az asılı olasınız"\nTərtər rayonunda xalça emalatxanası tikiləcək - SƏRƏNCAM Prezident İlham Əliyev Tərtər rayonunda xalça istehsalı emalatxanasının tikintisi, təchizatı və infrastrukturunun\nKürdəmirdə xalça istehsalı emalatxanasının tikintisinə 2 milyon manat ayrılıb Prezident İlham Əliyev Kürdəmir rayonunda xalça istehsalı emalatxanasının tikintisi, təchizatı və infrastrukturunun\nSabunçuda xalça istehsalı emalatxanasının tikintisi üçün 2 milyon manat ayrılıb Prezident İlham Əliyev Sabunçu rayonunda xalça istehsalı emalatxanasının tikintisi, təchizatı və infrastrukturunun


Vasif Eyvazzadə: Məqsədimiz gənclərin yaradıcı təfəkkürünün texnologiya və iqtisadi yeniliklərlə uzlaşdırılmasına nail olmaqdır - AZƏRTAC – Azərbaycan Dövlət İnformasiya Agentliyi\nSon illər Azərbaycanda yaradıcılıq assosiasiyalarının sayı artır, aktual incəsənət növləri sahəsində xüsusi layihələr həyata keçirilir, yeni fərdi qalereyalar açılır. Bu günlərdə Bakıda keçirilmiş “İnnovasiyalar və inkişaf üçün mədəniyyət və yaradıcılıq” Forumu, habelə Şəkinin YUNESKO-nun “Yaradıcı şəhəri” elan edilməsi ölkəmizdə müxtəlif sahələrdə yaradıcılıq mühitinin inkişafı istiqamətində əldə edilən uğurlu nəticələrdəndir. Mədəniyyət və Turizm Nazirliyinin beynəlxalq əməkdaşlıq şöbəsinin müdiri Vasif Eyvazzadə bu məsələlərlə bağlı AZƏRTAC-ın müxbirinin suallarını cavablandırıb. Müsahibəni təqdim edirik.\n-Vasif müəllim, Şəki şəhərinin YUNESKO-nun “Yaradıcı şəhəri” elan edilməsinin əhəmiyyəti nədən ibarətdir?\n-Bildiyiniz kimi, Şəki şəhərini YUNESKO-nun “Yaradıcı şəhərlər” proqramına təqdim etmək üçün Mədəniyyət və Turizm Nazirliyi tərəfindən namizədlik sənədi hazırlanmışdı. Əslində hazırlanması prosesinə 3-4 il vaxt sərf olunduğu bu sənəd YUNESKO təlimatlarına uyğun olaraq çox diqqətlə işlənilmiş bir namizədlik sənədidir. Onu təşkilatın katibliyinə təqdim etdikdən sonra bu hadisənin reallaşması üçün ölkəmizin Mədəniyyət və Turizm Nazirliyi, Xarici İşlər Nazirliyi və Azərbaycan Respublikasının YUNESKO yanında daimi nümayəndəliyi birgə təşviqat və təbliğat səylərini artırdılar və nəticə etibarilə Şəki şəhəri YUNESKO-nun “Yaradıcı şəhərlər şəbəkəsinə “sənətkarlıq və xalq yaradıcılığı” kateqoriyası üzrə daxil edildi. Təbii ki, bu uğurun əsasında Azərbaycan Respublikasının Birinci vitse-prezidenti, YUNESKO-nun və İSESKO-nun xoşməramlı səfiri Mehriban Əliyevanın YUNESKO ilə ölkəmiz arasında əməkdaşlığın inkişafında müstəsna rolu və töhfələri dayanır.\nYUNESKO-nun Baş direktoru İrina Bokovanın qərarı ilə “Yaradıcı şəhərlər şəbəkəsi”nə 44 ölkədən 64 şəhər daxil edilib. Bu şəbəkə innovasiya və yaradıcılığı yeni şəhər strategiyasının davamlı və daha inklüziv inkişafının əsas faktoru kimi göstərir. Məlumat üçün bildirim ki, 2004-cü ildən bəri şəbəkə üzvlərinin yaradıcı potensialı yeddi tematika üzrə müəyyən edilir: incəsənət və sənətkarlıq, xalq sənəti, dizayn, kinematoqrafiya, qastronomiya, ədəbiyyat, media və musiqi. Hazırda şəbəkənin 72 ölkədə 180 şəhəri var.\nBu hadisə bəlkə də Azərbaycan tarixində yeganə faktdır ki, bizim regionda yerləşən şəhərimiz beynəlxalq şəhərlər şəbəkəsinə inteqrasiya edir. Beləliklə, Şəki şəhəri müasir kreativ inkişaf proseslərinə, yaradıcı sənaye mühitinə qoşulma imkanı əldə edir ki, bu da həm şəhərin inkişafına, həm də əhalinin rifahının artmasına, iqtisadi bacarıqlarının diversifikasiyasına müsbət təsir göstərəcək. Şəkinin “yaradıcı şəhər” elan edilməsi beynəlxalq imic baxımından şəhərin nüfuzunun artmasına çox müsbət təsir göstərəcək ki, bu da ölkəmizə, xüsusilə də Şəkiyə turistlərin böyük marağına səbəb olacaq. Bu amillər Azərbaycan Respublikasının Prezidenti İlham Əliyevin regionların inkişafı ilə bağlı siyasətinin başlıca istiqamətlərinə uyğundur.\nŞəki ilə bağlı daha bir vacib məsələnin reallaşması gözlənilir. Belə ki, şəhərin YUNESKO-nun Dünya İrsi Siyahısına daxil edilməsi məqsədilə Mədəniyyət və Turizm Nazirliyi tərəfindən xarici ekspertlərlə “Xan Sarayı ilə birgə Şəkinin tarixi mərkəzi” adlı nominasiya sənədi təkmilləşdirilir. Xatırladım ki, cari ilin iyul ayında YUNESKO-nun Ümumdünya İrs Komitəsinin iclasında bununla bağlı müvafiq qərar qəbul edilib və Azərbaycan tərəfinə bir sıra tövsiyələr irəli sürülüb ki, nazirlik Azərbaycan Respublikasının YUNESKO yanında daimi nümayəndəliyi və xarici ekspertlərlə bu istiqamətdə iş aparır.\n-Siz kreativ sənaye dediniz. Bunu bir qədər açıqlamanızı istərdik.\n-Kreativ, yaxud yaradıcı sənaye və iqtisadiyyat terminləri bizim üçün yenilik olsa da, dünyanın inkişaf etmiş ölkələrində son illər ən aktual mövzulardan birinə çevrilib. Əgər izahını versək, kreativ iqtisadiyyat – yaradıcılıq, mədəniyyət, iqtisadiyyat və texnologiyanın bir-birilə əlaqəli şəkildə inkişafını nəzərdə tutan müasir inkişaf konsepsiyasıdır. Kreativ sənaye isə elə bir intellektual fəaliyyət sahəsidir ki, burada insanlar öz yaradıcılıq bacarıqları və istedadları ilə cəmiyyətin maddi rifahının yüksəlməsinə və yeni iş yerlərinin açılmasına şərait yaradırlar.\nMəlum olduğu kimi, Azərbaycan da daxil olmaqla, dünyanın əksər ölkələrində iqtisadiyyatın artan rəqabətə dözümlü olması məqsədilə öncədən gəlir mənbəyi hesab edilməyən müxtəlif sahələrin daha çox bazar iqtisadiyyatına uyğunlaşdırılması prosesi gedir. Mədəniyyət də XXI əsrdə bu növ sahələrin ən irəlidə gedən istiqamətlərindən biridir. Maliyyə çətinlikləri fonunda iqtisadi şaxələnmə, ölkəyə xarici valyuta axınının təmin edilməsi həm müxtəlif sahələrin inkişafına, həm də ölkənin ümumi iqtisadiyyatının gücləndirilməsinə gətirib çıxarır. Bu baxımdan yaradıcı sənayelərin potensialı çox yüksəkdir.\nMüxtəlif iqtisadi və statistik araşdırmalar göstərir ki, mədəniyyət və yaradıcılıq sektorları hazırda dünya üzrə ÜDM-in 4,5%-ni təşkil edir və illik 10% artım proqnozlaşdırılır. Bu sektor istehsalat və xidmət sənayelərinə nisbətən daha sürətlə inkişaf edir, Avropa İttifaqı ölkələrində 8.3 milyon insanı iş yeri ilə təmin edir və 558 milyard avro məbləğində gəlirə malikdir. Həmin ölkələrdə mədəniyyət və yaradıcılıq sektoru üçüncü ən böyük işəgötürən, eləcə də gənclərin ən çox maraq göstərdiyi sektorlardan biridir. Təhlillər göstərir ki, dünyada gedən texnoloji inkişaf prosesləri mədəniyyət sahəsində yeni istiqamətlərin yaranmasına səbəb olub. Bunların sırasında rəqəmsal media, qrafik və rəqəmsal dizayn, moda dizaynı, onlayn video və foto platformalar (youtube, vimeo), onlayn oyunlar, mobil oyunlar və s. qeyd etmək olar. Bu sahələr son illər Avropa və Amerikada ən çox gəlir gətirən sahələrdən biri hesab olunur.\n-Nazirlik bu istiqamətdə hansı işləri görür?\n-Bildiyiniz kimi, Azərbaycanın yaradıcılıq sahəsində potensialı çox yüksəkdir. Ölkəmizdə yaradıcı insanların çoxluğu, zəngin mədəni irs, fəal mədəni həyat və yüksək qabiliyyətli gənclik bu potensialın əsas göstəriciləridir.\nMədəniyyət və Turizm Nazirliyi bu sahənin inkişafı üçün Avropa İttifaqı Şərq Tərəfdaşlığı Proqramı çərçivəsində, YUNESKO tərəfdən reallaşdırılan layihələrdə fəal iştirak edir və müvafiq təcrübənin əldə edilməsi məqsədilə nazirlik daxilində və bu sektorda müxtəlif aksiyalar həyata keçirir. Bu yaxınlarda Azərbaycanda Aİ, Britaniya Şurası, Təhsil Nazirliyi və digər qurumların birgə təşkil etdiyi yaradıcı sənayelər Forumunun əsas tərəfdaşlarından biri də Mədəniyyət və Turizm Nazirliyi idi. Əsas məqsədimiz təkcə mədəniyyət və turizm sahəsində çalışan insanları deyil, həm də digər sahələrdə çalışanların, xüsusilə də gənclərin yaradıcı təfəkkürünün və bacarıqlarının müasir texnologiya və iqtisadi yeniliklərlə uzlaşdırılmasına nail olmaqdır. Bir sözlə, vətəndaşlarımızın, xüsusilə də gənclərin kreativ bacarıqlarının, istedadlarının və intellektual qabiliyyətlərinin müasir iqtisadi və texnoloji vasitələrlə əlaqələndirilməklə inkişaf etdirilməsi fərdi biznes imkanlarını genişləndirməklə yaradıcı biznes mühitini formalaşdıracaq və nəticə etibarilə bu proses ölkəmizin ümumi iqtisadi rifahına, məşğulluğun səviyyəsinin artmasına töhfə verəcəkdir.\nBu sahədə əsas məqsəd yaradıcılıq, mədəniyyət, təhsil, elm, texnologiya və iqtisadi düşüncə qabiliyyətini uzlaşdıraraq ölkəmizin gələcəyi üçün kreativ-yaradıcı nəsil yetişdirməkdir. Çünki hər bir sahəyə yaradıcı yanaşma innovasiya və inkişafa aparan əsas meyarlardan biridir.\nAZERTAG.AZ :Vasif Eyvazzadə: Məqsədimiz gənclərin yaradıcı təfəkkürünün texnologiya və iqtisadi yeniliklərlə uzlaşdırılmasına nail olmaqdır


Torpaq sahesi satilir - elanlar Bakida alqi satqi - Tezbazar.az\nElan kodu: 1083602\nVarovski erazisinde, Nesimi metrosunun yaninda 3.5 sot torpaq satilir. Torpaqin icerisinde 2mertebeli kohne ev var. Torpaq kimi satilir. Qiymeti 280000. Tecili satilir. Ciddi şexsler elaqe saxlasin. Qiymetde razilaşma olacaq\nqebele torpaq sahesi\n10 sot torpaq sahəsi, Fatmai qəs\nMagistral yoldan 150 metr arali,Azadliqa 15-20 deqlik mesafesi var,Etrafinda yasayis evleri var Sahə, sot: 10 Yerləşdirmə yeri: Fatmai qəs.\n7 sot torpaq sahəsi, Məhəmmədli qəs\nSalam, Bakinin Mehemmedli kendi yaxinliginda esas yoldan 150-200 metr aralida, magistral yoldan ise 700 metr arali 7 sot 2 dawla hasarlanmiw torpaq sahesi satilir. Butun senedleri var ve qaydasindadir. Sahə, sot:\n20 sot torpaq sahəsi, Abşeron r\n1 sotu 6750 manat ümumi 20 sot torpaq sahəsi,Novxanı bağ massivi,şəkildə göründüyü kimi Masazır gölünə və şəhərə gözəl mənzərəsi olan təpədə yerləşir,əlavə sual yaranarsa buyurub müraciyyət edə bilərsiniz hörmətlə\nTorpaq sənəddə 3 sotdu.ancaq 2.8 sotdu.tecili satıram deyə üçün qiymətə qoymuşam.torpaq Abşeron rayonu Atyali qəsəbəsində yerləşir.usaq baxçasına 50 metrlik məsafədədir.\nSabuncu rayonu Zabrat 2 qesebesi 75 ve 71 sayli orta mekteblere yaxin, 148 nomreli Avtobus dayanacagina 300, 350 metr mesafede, Usaq baxcasina yaxin erazide 2 terefi hasara alinmis 4 sot torpaq sahesi tecili olaraq\nXocəsən qəs.əsas yola yaxın,114 sot\nBinəqədi rayonu,Xocəsən qəsəbəsi,təzə tikilən Metro Stansiyasına yaxın,əsas yoldan 50 metr aralı,2-ci cərgədə.hasara alınmış,sənədlə 113.5 sot,faktiki 120 sot olan torpaq sahəsi satılır. Ətraf, Yaşayış və Qeyri Yaşayış\n40 sot torpaq sahəsi, Bilgəh qəs.\nSalam Torpaq 40 sotdur umumi olaraq hamsida satilir Alan şexs gözel baģ sala biler gozel.havasi olan temiz sakit yerdir torpaqda qaraj balaca otaq 4 quyu suyusu iwiqi boluca torpaqi coxlu aģaclari varr yeni çox gozel\nReal aliciya endirim olacaq senedlidi Sahə, sot: 2.5 Yerləşdirmə yeri: Binə qəs.\nev alqi satqisi ustalar detoxic soyuducu ustasi kombi ustasi dəmir darvaza samsung galaxy not 3 sonuncu qiyməti kredit avtomobil qazel ayfon 5s sebet.az turlar.az masinlar resmus dulger avadanliqlari resmus bes barmaq alqi-satisi samsung galaxy grand prime teze qiymeti


Azərbaycanda işıq pulu artırıldı – ASSA news\nPublished on 14 İyul 2016 14 İyul 2016 by redaktor\nBu gün Azərbaycan Tarif (qiymət) Şurasının növbəti iclası keçirilib.\nŞuranın Katibliyindən verilən məlumata görə, iclasda “Azərişıq” Açıq Səhmdar Cəmiyyətinin və “Azərenerji” Açıq Səhmdar Cəmiyyətinin müraciətləri nəzərə alınaraq elektrik enerjisinin ölkədaxili tariflərinin tənzimlənməsi barədə qərar qəbul edilib.\nMəlum olduğu kimi, sonuncu dəfə elektrik enerjisinin tarifi 2007-ci ilin yanvar ayında dəyişdirilmişdir. Ötən 10 ilə yaxın müddət ərzində istehsal güclərinin artırılması, paylayıcı şəbəkələrin genişləndirilməsi, itkilərin azaldılması, enerji təchizatının davamlılığının təmin edilməsi üçün böyük həcmdə investisiya qoyulmuş və xidmətin keyfiyyəti əhəmiyyətli dərəcədə yüksəlmişdir.\nİstehsalçının və paylayıcı şəbəkənin balansına xeyli tikili, qurğu, ötürücü qurğu, maşın və avadanlıqlar qəbul edilmişdir ki, bu da saxlanma və təmir xərclərinin artımını şərtləndirmişdir.\nSon 10 ildə enerji sisteminin istehsal gücü 5590 meqavatdan 7160 meqavata çatdırılmış, abonentlərin sayı təxminən 1 milyona yaxın artaraq 2,5 milyonu ötmüşdür. Qeyd edək ki, əhali qrupu üzrə abonentlərin sayğacla təmin edilməsi ödənişsiz olaraq paylayıcı şəbəkə tərəfindən həyata keçirilir.\nTarif tənzimləməsindən sonra əldə ediləcək gəlir müvafiq subyektlərin dövlət büdcəsindən asılılığının azaldılmasına, bu sistemdə çalışan 18 mindən artıq işçinin əmək haqlarının artırılmasına imkan verəcək.\nYeni tariflər 2016-cı il 15 iyul tarixindən qüvvəyə minəcəkdir. Bu tarixədək istehlak olunan elektrik enerjisinə görə yaranan borclar əvvəlki tariflə ödəniləcək.\nPublished in İqtisadiyyatTagged Azərbaycan, işıq pulu\nPrevious Previous post: Poroşenko: Gecə yatmaq əvəzinə, Bakının küçələrini gəzdim\nNext Next post: Azərbaycan Pakistandan qırıcı təyyarə alacaq


Palitra qəzetiAzərbaycan Türkiyənin “Petrol Ofisi“ni almaq istəyir\nAzərbaycan Türkiyənin “Petrol Ofisi“ni almaq istəyir\nTarix: 08.01.2014 | Saat: 17:47:00 | E-mail | Çapa göndər\nARDNŞ Avstriyanın OMV şirkətinin Türkiyədəki biznesinin 97%-nə sahib olan «Petrol Ofisi» şirkətini almaq fikrindədir.\nMəlumata görə, OMV Türkiyədə biznesinin əsas hissəsini sataraq bu ölkədəki bazardan çıxmaq qərarına gəlib. Bununla bağlı artıq şirkət iki güclü müştəri ilə danışıqlar aparır. Bunlardan birinin Türkiyədə «Petkim» və TANAP kimi layihələrə böyük məbləğdə yatırımlar edən ARDNŞ olduğu bildirilir. «Petrol Ofisi»ni almaq niyyətində olan ikinci şirkət isə «Shell» (İngiltərə-Hollandiya) şirkətidir.\nMəlumatda deyilir ki, Türkiyədə yanacaqdoldurma məntəqələri açmaq niyyətində olan ARDNŞ də geniş yanacaqdoldurma şəbəkəsinə malik olan şirkətin satın alınmasında maraqlıdır. OMV «Petrol Ofisi»ni tam olaraq ARDNŞ-ə sata bilsə Türkiyə bazarından çıxacaq. Lakin bu sövdələşmənin gözlənilən dəyəri hələ açıqlanmır. Danışıqlar baş tutmasa, şirkət səhmlərinin bir hissəsini «Shell»ə sataraq, daha bir müddət Türkiyə bazarında qalmalı olacaq.\nXatırladaq ki, Avstriyanın enerji nəhəngi «Petrol Ofisi» şirkətinin 54,17%-lik səhmini «Doğan Grubu»ndan 1 mlrd. avroya satın alaraq 2010-cu ildə Türkiyə bazarına çıxıb. Sonradan şirkət bu payını 97%-ə çatdırıb. Bu gün OMV şirkəti Türkiyədə 61 şirkət və 12 526 ədəd yanacaqdoldurma məntəqəsi ilə fəaliyyət göstərir. Şirkət ötən il Türkiyədə benzin satışında 21,7%, mazut satışında 25,6% paya malik olub.


BİZ NÖMRƏ BİRİK!\n2015-Cİ İLİN ƏN YAXŞI LOGİSTİKA ŞİRKƏTİ\n” AZ Logistika and Management Services ” MMC artıq 10 ildən çoxdur ki, çirkab sularının, neftli suların, sənaye sularının, yemək yağlarının, taxta , plastik və metal tullantıların daşınması ilə əlaqədar xidmətlərin təmin edilməsi ilə məşğul olur.\nAzlogistika öz xidmətlərini yalnizca Azərbaycan hüdudlarında deyil eyni zamanda beynəlxalq səviyyədə də təklif edir. Avtomobil parkımızın genişliyi və illərin iş təcrübəsi sayəsində öz xidmətlərimizi beynəlxalq səviyyədə göstərməyə nail olmuşuq. Bizim avtomobil parkının genişliyi Avropanın bəzi hissələri o cümlədən Türkiyə Rusiya və MDB ölkələrində fəaliyyət göstərməyə imkan yaradır. Biz beynəlxalq səviyyədə bir sıra yüklərin : neft hasilatından yaranan tullantılar; qida tullantıları; tütün; mexaniki və tikinti materialları eləcə də digər yüklərin daşınmasını həyata keçiririk.\nYüksək keyfiyyətli avadanlıqlarımız və nəqliyyat vasitələrimiz bütün beynəlxalq standartlara cavab verir və istənilən vaxt mükəmməl icra ediləcək işimizlə peşəkar heyyət xidmətinizdədir!!!\nBiz iş ərazisində ağır yüklərin hərəkəti üçün Forkliftləri təqdim edirik, bu nəqliyyat vasitələri bütün təhlükəsizlik standartlarına cavab verir. Forkliftlər eyni zamanda nəqliyyat vasitələinin iş ərazisinə daşınmasını da həyata keçirir. Forklift işçi heyətimizin təcrübəli və yüksək ixtisaslı üzvü tərəfindən yanacala doldurulur və təhlükəsiz hərəkətii təmin edilir.\n”AZ Logistika and Management Services” Şirkəti sənayenin ən iri quru nəqliyyat donanmasından istifadə edir və yanacaq, avadanlıq, materiallar və yüklərin Azərbaycan daxilində daşınması imkanlarına malikdir. Biz ildə 365 gün, həftənin 7 günü, günün 24 saatı xidmət göstəririk\n11-13 iyun 2019-cu il tarixlərində Bakı Ekspo Mərkəzində 18-ci Xəzər Beynəlxalq Nəqliyyat, tranzit və loqistika “TransCaspian 2019” sərgisi öz işinə başladı.\n“Az Logistika and Managment Services” –in direktoru Əlixan Əlizadə The Business Year jurnalına müsahibəsində şirkətin fəaliyəti və inkişafından bəhs edib.\nTransCaspian 2016 - 15-ci Yubiley Xəzər Beynəlxalq Nəqliyyat, Tranzit və\n“TransCaspian” və “Road & Traffic” sərgiləri Azərbaycanda nəqliyyat sektorunun inkişafına verilən dəyərli töhfə.


"Bu barədə ilk dəfə sizə danışıram..." -\n1 İyun 2018 12:04\nBu mövzuda dəfələrlə açıqlama almaq istəsələr də, cavab verməmişəm. Şəxsi həyatımı gündəmə gətirməyi sevmirəm. Tam səmimi sözümdür, ilk dəfə sizə açıqlamaq istəyirəm.\nBu sözləri Teleqraf.com-a müsahibəsində gənc müğənni Samirə Əfəndi deyib. Müsahibəni təqdim edirik.\n- Bir çoxları sənətə gəlmələrinin izahını uşaqlıqdan bu sahəyə həvəslərinin olması ilə izah edirlər. Sizdə də elə olub?\n- “Tıq-tıq xanım” cizgi filmini çox sevirdim. Bütün günü ona baxırdım, mahnı oxuyurdum, tamaşa qururdum. Bizə gələn qonaqlar peşman olurdular. Deyirdim, əyləşin, indi sizə tamaşa göstərəcəm. Amma ailədə heç kəs mənim müğənni olmağıma razı deyildi, xüsusən atam və bacım... Anamla xalam isə həmişə dəstək verirdilər. Həvəsimi görüb, anam 3 yaşımda məni uşaq filarmoniyasına apardı. 4 yaşımda Oqtay Zülfüqarovun rəhbərlik etdiyi filarmoniyanın solisti oldum. “Cücələrim” ansamblında milli rəqs dərsləri də öyrənirdim.\n16 nömrəli musiqi məktəbini bitirdim. 5 illik fortepiano təhsilim var. 9-cu sinifdə məktəbdən ayrılıb Asəf Zeynallı adına Musiqi Kollecinə daxil oldum. I kursda yenə fortepiano, o biri kurslarda isə Natəvan Şeyxovadan estrada ifaçılığı və vokal dərsləri aldım. 4-cü kursda “Yeni ulduz 9" layihəsinə qatıldım, 9-cu olsam da, elə də əhəmiyyət vermədim və fəaliyyətimə davam etdim.\nMənə dedilər ki, bu yolu seçmisənsə, hər şeyi özün et, biz sənə kömək etməyəcəyik. Gürcüstandan müəllim gəlmişdi. İşə düzəldim, maaşımı yığıb o müəllimin dərslərində iştirak etməyə başladım. 2 il dərs aldım, ifa tərzim, səsim, nəfəsim tamamilə dəyişdi. Artıq, başa düşdüm ki, necə oxumalıyam.\nDaha sonra “Avroviziya” müsabiqəsinın Kiyevdəki seçim turlarına qatıldım, amma finala keçə bilmədim. Bakıya qayıdıb yenə layihələrdə iştirak etdim.\n- “Səs Azərbaycan”dakı çıxışınız birmənalı qarşılanmadı. Buna səbəb nə idi?\n- Orda hər şey göz qabağında idi. Sadəcə, insanlar mənbəyi bilinməyən söhbətləri hardan eşidir, hardan yayır, bilmirəm. Lazımsız, ürəkbulandırıcı söhbətlər gəzir, ancaq yenə göz yumuram. Ailəm sağ olsun, həmişə mənə dəstəkdi.\n“Səs Azərbaycan” layihəsindən sonra Qazaxıstana getdim. Almaata şəhərində keçirilən "SilkWayStar " yarışmasında Azərbaycanı təmsil etdim, üçüncü yerə layiq görüldüm. Bu il isə Moskva şəhərində “Crocus City Hall”da konsert proqramı ilə çıxış etdim. Hər işdə olduğu kimi, bəzi narazılıqlar olsa da, konsert çox yaxşı keçdi və əsas odur ki, tamaşaçıların yadında qaldım. Konsertdən sonra soruşdular ki, o Şakira kim idi?\n- Bu yaxınlarda İstanbulda Türkiyənin sevilən müğənnisi Müşərrəf Akayla görüşmüşdüz. Xüsusi səbəb var idi, yoxsa adi bir görüş idi?\n- Etibar Babayev sağ olsun, bizi tanış etdi, onun vasitəsilə Müşərrəf xanım məni verilişinə çağırdı. Çox gözəl çıxışımız oldu. Müşərrəf xanımın bu yaxınlarda konserti olacaq. Ona deyiblər ki, konsertdə Azərbaycan sənətçilərindən də kimsə olmalıdır, o da mənim adımı deyib.\nMənə dedi ki, inşallah, dəvətimi geri çevirməzsən, təklifimi qəbul edərsən. Razı oldum, indi xəbər gözləyirəm.\n- Deyəsən, filmə də çəkilirsiz.\n- Bəli. “Qış nağılı” adlı filmə çəkilirəm. Filmdə Gülər adlı rol oynayıram. Çox maraqlı obrazdır. Yalançı aşiqdir. Ssenarini tam açıqlamaq istəmirəm. Filmin təqdimatı qışda baş tutacaq.\n- Adətən, insanlar uğur qazandıqca, ətrafındakı insanlar azalmağa başlayır. Bu, daha çox qısqanclıqdan, paxıllıqdan irəli gəlir. Siz də belə hallar yaşadızmı?\n- Dostlarımı itirməmişəm. Amma salam-sağolum olan tanışlar var idi, indi bir az uzaqda dururlar. Yəqin düşünürlər ki, Samirə artıq, ulduz xəstəliyinə tutulub. Əgər həqiqətən bu cür düşünürlərsə, səhvdi… Onları görəndə salamlaşıram, görüşürəm. Düzdür, bəzən olur ki, adlarını qarışdırıram, birinə başqasının adını deyirəm. Bunu da başa düşməlidirlər, ətrafımda çox insan var…\n- Rəqabətdə olduğunuz həmkarlarınız varmı?\n- Heç kəsi özümə rəqib görmürəm, heç kəs də məni rəqib görməsin. Hər kəs öz yolunu təyin edir və gedir. Əsas odur ki, faydalı, səviyyəli iş görək.\nBəlkə kimsə məni özünə yenə rəqib bilir... Bir vaxtlar beləsi vardı, yəqin indi də olar. Məndən bu gün avtoqraf alan, şəkil çəkdirən adamlar sabah özünü fərqli aparır. Mən də deyirəm: Sayanın quluyam, saymayanın ağası.\n- Siz daha çox müsabiqələrdə ölkəmizi təmsil etməyə can atırsız. Bəs gəlir qazanmaq haqda düşünürsüzmü? Məsələn, toylara gedirsizmi?..\n- Toylara da gedirəm, ancaq mənim əsas məqsədim ölkəmizi təmsil etməkdir. Bir yerdə dayanmaq, özümüz üçün oxumaq istəmirəm. Başqa ölkələrdə də tanınmaq arzumdur.\nHollivuda baxın, hər il müxtəlif ölkələrdən, dünyanın hər yerindən iştirakçılar olur, təkcə Azərbaycandan başqa. Niyə? İnkişaf etmiş dövlətimiz, hər cür imkanlarımız var, biz niyə orda olmayaq?\n- Ola bilərmi, birdəfəlik başqa ölkəyə köçüb, sonrakı fəaliyyətinizi orda davam etdirəsiz?\n- Əslində istəyirdim. Londona köçmək fikrim vardı. Sadəcə, dil probleminə görə alınmadı. İngiliscəm pis deyil, ünsiyyət qura bilirəm, ancaq mütəmadi istifadə etmirəm deyə unutmuşam. Bir ara Türkiyəyə də getmək istəyirdim.\nBilirsiz, xarici ölkələrdə uzun müddət yaşaya bilmərəm. Buralara öyrəşmişəm. Xarici səfərlərdə olmağı, konsert proqramı ilə çıxış etməyi arzulayıram, ancaq yenə evimə qayıtmaq istəyirəm. Bəziləri deyir ki, burda nə var?.. Əksinə, nə varsa, elə burda var.\n- Bəs kino sahəsində necə, davamlı olaraq filmlərə çəkilmək, özünüzü aktrisa kimi də sınamaq istərdiz, yoxsa “Qış nağılı” ilə kifayətlənəcəksiz?\n- Bu layihədən öncə təkliflər alırdım, ancaq rədd edirdim. Film qəhrəmanı olmaq niyyəti ilə çəkilmək istəmirdim. “Cinemazadeh”dən isə təklif gələndə hava limanında idim, xaricə uçurdum. Dedim, Bakıya qayıdan kimi sizinlə əlaqə saxlayacam. Çünki onların şahidi olduğum bir neçə ciddi işləri var idi. Həm də filmin piarı da güclü olacaq, deyilənlərə görə, hətta “Kəklikotu”nun da piarından yaxşı olacaq. Mən də buna inandım, həm də filmin kinoteatrlarda nümayişi yeni il ərəfəsinə təsadüf edəcək, insanlar bayram günlərində istirahət edəcəklər. Filmin çox seviləcəyinə, baxılacağına inanıram. Film Türkiyə kinoteatrlarında da nümayiş olunacaq.\nFilmin çəkilişləri zamanı başqa bir təklif də aldım, sadəcə, danışmağa bir az tərəddüd edirəm. Yeni təklifləri də dəyərləndirməyi düşünürəm. Təki qonorar yaxşı olsun, bir də ssenari mənim şərtlərimlə uyğunlaşsın.\nƏvvəllər elə bilirdim, kino işi çox asandır. Amma indi bildim ki, bu kino ki var, çox qəliz məsələdir. Həm qəlizdir, həm də vacib…\n- Çəkildiyiniz film komediya janrıdır. Rolunuzun öhdəsindən gəlmək, çətin olmadı ki?\n- Bu film sırf komediyadır. Romantik filmləri, obrazları daha çox sevirəm. Amma o tip filmlərin də bir işi var: öpüşmək və yataq səhnələri çətin məsələdir…\n- Sosial şəbəkələrdə aktivsiz, hərdən olur ki, xoşagəlməz ifadələr yazırlar. Sizcə, niyə? İnsanlarda qıcıq yaradan səbəb nədir?\n- Hərdən dəhşətə gəlirəm… Görəsən, elə insanların iş-gücü yoxdur? Belə şeylər üçün onlara pul verirlər?\nMən özümü o yerə qoymamışam axı. Öz zəhmətimlə, bu işi sevə-sevə bu yerlərə gəlib çatmışam. Bir işi sevə-sevə görəndə, sənə heç sponsor da lazım olmur. İnsanlarla gözəl ünsiyyət qurmaq lazımdır. Çox az adamın hünəri çatar ki, məni təhqir etsin. Təhqir edənlər olanda da blok edirəm.\n- Sponsor demiş, xalanız sizə bu mənada çox dəstək olub.\n- “Hовая волна” musiqi yarışında iştirak etmək istəyirdim, amma tərəddüdüm vardı. Yuxuda gördüm ki, yarışda iştirak edirəm, ancaq ora getmək səbəbim başqadır. Yuxudan durandan sonra başladım ağlamağa. Anam soruşdu ki, sənə nə olub, niyə ağlayırsan? Dedim, nə edirsən, et, mən o yarışa qatılmalıyam. Dedi, xalanla danış, bilirsən ki, sənə kömək edəcək. Xalama zəng etdim, kartıma pul yatızdırdı, həmin gün Moskvaya uçduq. Düzdür, yarışmada iştirak etmək alınmasa da, arzum ürəyimdə qalmadı, getdim. Prodüserim Pəri dedi ki, biz Moskvaya şam yeməyi üçün gəlmişik.\n- Tanınmış aparıcı Cavid Güllə münasibətiniz haqda söz-söhbət gəzir. Hətta Cavid şəkillər də paylaşmışdı. Bir müddət öncə demişdi ki, tanınmış bir xanımla münasibəti var, evlənmək haqda düşünür. Bu qarmaqarışıq məsələlərə aydınlıq gətirin, zəhmət olmasa. Nə baş verir?\n- Bu mövzuda dəfələrlə açıqlama almaq istəsələr də, cavab verməmişəm. Şəxsi həyatımı gündəmə gətirməyi sevmirəm. Tam səmimi sözümdür, ilk olaraq, sizə açıqlamaq istəyirəm. Sonra deməsinlər ki, Cavidə görə məşhurlaşdı. Əsla elə deyil. Cavid yaraşıqlı gəncdir, yaxşı insandır. Böyük-kiçik yeri bilir... Hələ ki sevgili olmaq, evlənmək haqda heç nə düşünmürük.\nKimsə şəklimi paylaşıb ürək smaylı qoyursa, o demək deyil ki, sevgiliyik. Bu mövzuda çox ciddi problemlər yaşadım. İndi bu söhbətlər səngiyib, başqa mövzulara toxunurlar.\nBiz Cavidlə çox yaxşı dostuq, bir böyük kimi ondan məsləhət alıram. Hər mövzuda söhbət edirik: dindən də, əxlaqdan da, sənətdən də. Evlənmək mövzusundakı sualları artıq, Cavid Güldən soruşsaz yaxşı olar.


ANS-in efirində barışıq » www.tezadlar.az\nANS-in efirində barışıq\nAparıcı Aytən Səfərova və müğənni Səidə Sultan “Salam Azərbaycan”da barışdı. Aytən Səfərova hələ ötən gün aralarında yaranmış narazılıqla bağlı müğənninin qonağı olacağını demişdi. Lakin o Səidə Sultanın tıxacları bəhanə edərək "Salam Azərbaycan"a gələcəyinə inanmırdı.\nAmma müğənni dəvəti qəbul edərək verilişdə iştirak edib.\nMüğənni Aytən Səfərovanın "sənin konkret olaraq hansı söz xətrinə dəyib?" sualına Səidə belə cavab verib. “Evli kişi söhbəti mənim çox xətrimə dəydi. Amma bildirim ki, mənim həyatımda heç vaxt evil kişi olmayıb. Özümü onun xanımının yerinə qoyuram və düşünürəm ki, onun ailəsi var mən necə onun həyatına daxil ola bilərəm axı?”.\nOnun sözlərinə görə, jurnalistlər ifadələri şişirdirlər və bu xəbər insanlara pis formada çatdırılır.\nAparıcı ona “Facebook”da verdiyi sualı bir daha efirdə səsləndirib “Səidə Sultan kimdir və bugünə kimi hansı uğurları olub?”.\n“İlk öncə Səidə Sultan insandır. Yaxşı insan olmağa çalışıram və özüm də bütün insanları çox sevirəm. Mənə qarşı pislik edənə kin saxlamıram. Mənə pislik edənə yaxşılıqla cavab vermək istəyirəm. Sənətimə gəlincə mən bu işin peşəkarıyam. Çünki Mədəniyyət Nazirliyinin təşkil etdiyi “Pöhrə”, “Bakı Payızı” müsabiqələrinin laureatı olmuşam. İncəsənət və Mədəniyyət Universitetinin solo-oxu fakultəsini bitirmişəm. Vaqif Gərayzadə və tarzan Zamiq müəllim, Esmiralda Hüseyinova kimi müəllimlərdən dərs almışam. Mən gördüyüm bütün işlərimi öz gücümə etmişəm".\nSonda hər iki xanım müqəddəs Qurban bayramında küsülü qalmaq istəmədiklərini bildirib və əl sıxaraq bu küsülüyə son qoyublar.


12 mərtəbəli binanın 5-ci mərtəbəsində yerləşən 2 otaqlı mənzil satılır - BizimEmlak.Az\nXırdalan şəhərinin yaxınlığında köhnə bazarla üzbə-üz olan yeni tikilmiş KRİSTAL ABŞERON yaşayış kompleksində sahəsi 62 kv.m olan 12 mərtəbəli binanın 5-ci mərtəbəsində yerləşən 2 otaqlı mənzil satıır. Məzil EURO təmirlidir mənzilin tiklişində yüksək kefiyyətli inşaat materiallarında istifadə olunub.Binanın yaxınlığında orta məktəb, uşaq bağçası, poliknilka, supermarket var. Bina yola yaxın yerdə yerləşir. Mənzildə su, ışıq,qaz mərkəzi istilik sistemi fasiləsiz verilir. Binanın zirzəmisi avto-dayanacaqdır.Mənzilə kreditlə sahib ola bilərsiz ilkin ödəniş 45000AZN 83 ay aya 268 manatla. Mənzilin sənədi KUPÇA-dır.


Çox təcili! Masazırın girişində, Avtovağzaldan 8 dəqiqəlik yolda, 169 nomrəli marşrut yolun üstündə. Dayanacaqdan piyada beş dəqiqəlik yolda bir sotda, iki otaqlı həyət evi 65 kv/m sifarişə götürürük . Ev qoşa kubiklə tikilir. Otaqlar icəridən suvaqlanıb. iki geniş otaq, PVC pəncərəsi, hamam , kuxna , dəmir qapısı. Bütün sənədləri yerində. Evin təmirsiz qiyməti, torpaqla birlikde 22000 manat. Torpağın kupçası (çıxarışı), tex pasportu, lisenziya, evin eskiz lahiyəsi. Ətrafı hər tərəfi yaşayıs sahəsi.


18-ci IFAC Beynəlxalq Konfransı – Grand Hotel Baku\n17 May 2018 by mr.admin\n18-ci IFAC Beynəlxalq Konfransı\nTexnologiya, Mədəniyyət və Beynəlxalq sabitlik üzrə 18-ci IFAC Beynəlxalq Konfransı\nTexnologiya, mədəniyyət və beynəlxalq sabitlik sahəsi üzrə yeni tədqiqat nəticələrini təqdim etmək və ideya-təcrübə mübadiləsi aparmaq üçün sənaye və akademiya sahəsində tədqiqatçı alimləri və peşəkarları bir araya gətirmək məqsədilə, ilk dəfə Bakıda keçiriləcək 18-ci TECIS beynəlxalq konfransına dəvət etməkdən çox məmnun olduğumuzu bildiririk.\nİclasın əhatə dairəsi və məqsədləri:\nTexnoloji inkişaf beynəlxalq sabitlikdə mühüm dəyişikliklərə gətirib çıxarır. Sistem sabitliyini araşdırmaq hər zamankından daha önəmli olmuşdur. Daim yenilənən texnologiya sahəsində bir çox əsas fərziyyələr artıq mükəmməl deyil və müəyyən suallar doğurur. Sözügedən tədbir bu mövzuları sistemli şəkildə araşdıracaqdır. TECIS konfransının başqa bir məqsədi komplekslik və bilik idarəetməsini tədqiq etməklə qloballaşma effekti ilə işləməkdə yeni yanaşmalar təklif etməkdir.\nKonfransın mövzuları aşağıdakılardır və bununla məhdudlaşmır:\nSabitliyin yaxşılaşdırılmasında İdarəetmə və Avtomatlaşdırma\nGənc mühəndislər İdarəetmədə\nAvtomatlaşdırma və İdarəetmə Neft və Qaz sənayesində\nNeft və qaz sənayesinin sosial aspektləri\nNeft-kimya sənayesində inkişaf\nRegional ölkələrin inkişafı\nSabitliyi yaxşılaşdırmaq üçün texnoloji dəyişikliyin təqdimatının idarə edilməsi\nPost-münaqişə regionlarında texnologiya\nAçıq innovasiya və tətbiqlər\nMüəssisə inteqrasiyası, şəbəkə və proqram təminatı\nXərc yönümlü avtomatlaşdırma (COA)\nKiçik və orta sahibkarlıq üzrə avtomatlaşdırma\nKiçik və orta sahibkarlıq üçün qərar dəstəkləmə sistemləri\nYarım-avtomatlaşdırılmış birləşdirmə və ayırma\nİntellektual sistemlər və tətbiqlər\nMexatronik sistemlər və robotlar\nRobotlar və istehsalat cihazları\nSüni intellekt və tətbiqlər\nAvtomatlaşdırma cihazlarının gücləndirilməsi\nMühəndisliyin mədəniyyətlə kəsişən aspektləri\nİdarəetmə və siyasi sabitlik\nModellər və simulyasiya\nDayanıqlı layihə və idarəetmə\nTəhlükəsizlik və risk mühəndisliyinin insani aspektləri\nMəqalənin təqdim edilməsi:\n“IFAC-in sponsorluğu ilə keçirilən tədbirlər (konqres, simpozium, konfrans, seminar) üçün təqdim edilmiş bütün çap materialları orijinal olmalıdır. Belə ki, təqdim edilən materiallar heç bir yerdə çap edilmiş olmamalıdır. Təqdim edilən materiallara görə müəlliflər məsuliyyət daşıyır. IFAC-in sponsorluğu ilə keçirilən konfranslar Elsevier saytında (http://www.elsevier.com/journal-authors/author-rights-and-responsibilities) izah edildiyi kimi yoxlama prosesi üzrə etik davranışların ən yüksək standarta riayət edəcək və müəlliflər isə öz növbəsində IFAC nəşriyyat etikası təlimatına (http://www.ifac- control.org/events/organizersguide/PublicationEthicsGuidelines.pdf/view) riayət edəcəklər.\nIFAC-in sponsorluğu ilə keçirilən tədbirlər üçün qəbul edilmiş məqalələr ScienceDirect (http://www.sciencedirect.com) saytında IFAC-PapersOnLine seriyasında yerləşdirilən tədbirin materiallarında ISBN və DOI nömrələri olmaqla dərc ediləcək. Müəllif(lər) məqalə təqdimatı prosesində məqalənin yekun versiyasını təqdim edən zaman IFAC-ə müəlliflik hüquqlarını (copyright) verməlidirlər. Müəllif(lər) şəxsi istifadə üçün, müəllif(lər)in institutlarında daxili istifadə üçün, müəllif(lər)in özləri və ya institutları tərəfindən idarə olunan vebsaytda yerləşdirmək üçün, məqalənin surətindən istifadə etmək hüququnu öz(lər)ində saxlayırlar. Məqalənin kommersiya məqsədləri üçün istifadəsinə görə isə IFAC tərəfindən təsdiq tələb olunur.”\nMühüm son tarixlər:\nSessiyalar üçün təkliflər 15.05.2018-ci il tarixinədək qəbul ediləcəkdir.\nBirinci məqalə online “https://ifac.papercept.net/conferences/scripts/start.plv ” vasitəsilə ən gec 31.05.2018-ci il tarixinədək təqdim edilməlidir.\nDaha sonra məqaləyə anonim olaraq baxılacaq və seçilmiş məqalə müəlliflərinə 15.07.2018-ci il tarixinədək qəbul barədə məlumat veriləcək.\nQəbul edilmiş məqalələr üzrə şərhlər məktubla müəlliflərə təqdim ediləcək.\nİlkin qeydiyyat üçün son tarix – 15.08.2018-ci il\nDaha sonra qəbul edilmiş məqalələr qeydiyyatdan keçirilməlidir (qeydiyyat haqqı aşağıda göstərilmişdir – Azərbaycandan olan iştirakçıların seçilmiş məqalələrin ödəniş haqqı sponsorlar hesabına qarşılanacaq) və məqalələrin son versiyaları (şərhlər tətbiq edilir) online sistemə yüklənəcəkdir. Tam məqalənin təqdim edilməsi üçün son tarix 01.09.2018-ci ildir.\nMüəlliflərdən ən azı biri konfransda iştirak etməli və konfransda vaxtında məqalani təqdim etməlidirlər. Müəlliflər vaxt və digər zəruri informasiya barədə məlumatlandırılacaq.\nMəqalə konfransda təqdim olunarsa, o, DOI və ISBN nömrələri ilə konfrans materiallarında avtomatik dərc etdiriləcəkdir.\nŞərh bildirCancel reply


Bu günlərdə Amerikanın tənəzzüldə olduğuna dair həm xaricdə, həm də Birləşmiş Ştatların daxilində söz-söhbət dolaşır. Bəziləri Çin iqtisadiyyatının sürətli inkişafını əsas gətirərək ətalət mərkəzinin artıq Asiyaya keçdiyini deyir, yaşlı amerikalılar gənc nəslin intizamsızlığından, qeyri-işgüzarlığından gileylənirlər. Tarixçi Victor Davis Hanson isə bədbinliyə ciddi əsas görmür.\nBütün dünya gözünü səhərə iPhone-la açır, Facebook-da dostlarla yazışır, Amazon.com-da bazarlıq edir, Google-da araşdırma aparır və Microsoft Word-də fikirlərini yazır. Niyə bu ixtiraların heç biri Yaponiyada, Çində yaxud Almaniyada baş verməyib?\n“Bütün dünya gözünü səhərə iPhone-la açır, Facebook-da dostlarla yazışır, Amazon.com-da bazarlıq edir, Google-da araşdırma aparır və Microsoft Word-də fikirlərini yazır. Niyə bu ixtiraların heç biri Yaponiyada, Çində yaxud Almaniyada baş verməyib? Hər halda sadalananlar hamısı varlı sənaye ölkələridir ki, yüksək savadlı, işgüzar əhalilərə malikdirlər. Cavab: Çünki bu cür ölkələrdə Jeff Bezos, Bill Gates, Steve Jobs kimi adamlara həyatda uğur qazanmaq üçün imkanlı valdeynlərə malik olmaq, müəyyən yaş həddi, ailə əlaqələri, yaxud vəzifəli bir tanış lazım gələrdi.”\nYaranmasından üç əsr keçməsinə baxmayaraq Amerika tarixdə ən meritokratik millət sayıla bilər. Meritokratiya deyəndə insanların sahib olduqları bacarıq və biliyə əsasən həyatda müvəffəq olmasından söhbət gedir. Toplum istedadlı insanlarını nə qədər irəli ötürə bilirsə, bir o qədər də uğur qazanır. Amerikada bu ənənənin əsası, dövləti quran qeyri-zadəganlar tərəfindən qoyulub. Benjamin Franklin kimi adam köhnə vətəni İngiltərədə yəqin ki, varlı zümrənin övladlarına xidmət göstərməklə həyatını başa vurardı. Amma Amerikada o, görkəmli ixtiraçı, varlı biznesmen, naşir və nəhayət dövlət qurucusuna çevrildi.\n21-ci əsrdə monarxiyaların çoxu tarixin arxivinə qovuşub. Amma Amerikanı başqa millətlərdən ayıran fundamental fərqlər hələ də qalmaqdadır. “Hindistanın kasta sistemindən; Avropanın sinfi çəpərlərindən; Çin, Yaponiya və Koreyanın irqi homogenliyindən; Afrikanın traybalizmindən və Yaxın Şərqin dini diktatından fərqli olaraq Amerikada SƏN yeni ideya, ixtira ilə çıxış edə bilərsən və bu ideya onu irəli sürən adamın keçmişi, ləhcəsi, irqi, yaşı, cinsi və ya dini mənsubiyyətinə məhəl qoyulmadan dəyərləndiriləcək.” Kapitalist Amerikada bizneslər təklifləri yalnız bir kriteriyaya əsasən qiymətləndirilər: Pul qazandıracaq yoxsa yox? “Naşirlər o müəllifin yazısını istəyirlər ki, onu milyonlarla adam oxumağa can atsın. Populyar mədəniyyət çoxluğun istəklərini əks etdirir. Sonda, bu, millətin var-dövlətinin və qüdrətinin artmasına gətirib çıxarır.”\nBarak Obamanın prezident seçildiyi Amerikanı bir anlığa Çin yaxud Yaponiya ilə müqayisə edin: Təsəvvür edin ki, yapon əsilli kimsə Çində Kommunist parityasının zirvəsinə qalxır. Yaxud da əksinə – çin mənşəli son dərəcə istedadlı biznesmen Toyota yaxud Honda şirkətinə rəhbər təyin olunur. Yaxud, təsəvvür edin ki, böyük dühaya malik ağ xorvatiyalı Sudanın prezidenti olur.\nBarak Obamanın prezident seçildiyi Amerikanı bir anlığa Çin yaxud Yaponiya ilə müqayisə edin: Təsəvvür edin ki, yapon əsilli kimsə Çində Kommunist Partiyasının zirvəsinə qalxır. Yaxud da əksinə – Çin mənşəli son dərəcə istedadlı biznesmen Toyota yaxud Honda şirkətinə rəhbər təyin olunur. Təsəvvür edin ki, böyük dühaya malik ağ xorvatiyalı Sudanın prezidenti olur… Hələ Sudanı kənara qoyaq. Ola bilərmi ki, liberal demokratiyalar olan Almaniya yaxud Meksikada qaradərili adam dövlət başçısı olsun? “Müasir Misirdə xristian yaxud yəhudinin dövlət başçısı, eləcə də buddist adamın İran hərbi qüvvələrinə komandan olmasını ağla gətirmək mümkün deyil. Yaxın gələcəkdə biznes məktəbini qurtarmış qadının Səudiyyə Ərəbistanında milli neft şirkətinə rəhbər olacağını da gözləməyin,” deyə Hanson arqumentini əyani hipotezislərlə izah edir.\nBura Amerikadır – o Amerika ki, afro-amerikalı Oprah Winfrey tok şou janrını icad edərək nəhəng media imperiyası qurur. Nebraskada yaşayan Warren Buffett Nyu Yorkun Wall Street-ini kölgədə qoyur. Balaca dükan sahibi olan Sam Walton (Walmart şirkətinin banisi) planetin pərakəndə satış praktikasında inqilab edir. Rusiyadan gəlmiş mühacir Sergey Brin Google-u təsis edir. “Amerikanın əlahiddə statusununun sonu onda çatmayacaq ki, bizim neftimiz, taxılımız, və ya kompüterlərimiz qurtaracaq. Bu məqam onda yetişəcək ki, biz fərdin azadlığına son qoyacağıq – istər pis istərsə də yaxşı məramlarla. O vaxt ki, biz insanları öz nailiyyətlərinə görə deyil, ad, sinif, irq, cins və dinlərinə görə mühakimə edəcəyik – onda biz də dünyanın yerdə qalan hissələri kimi olacağıq,” deyə Victor Davis Hanson həmvətənlərinə xəbərdarlıq edir.\nBloq: Dəmir Ledi – Dəmir İradə


Pambıqçılığa diqqət və qayğı bizi daha böyük uğurlar əldə etməyə həvəsləndirir - XALQQAZETI.COM\nPambıqçılığa diqqət və qayğı bizi daha böyük uğurlar əldə etməyə həvəsləndirir\nÖlkəmizin iqtisadi potensialından səmərəli istifadə olunması və ixracyönümlü məhsul istehsalının təşviqi ilə bağlı qəbul edilən müvafiq dövlət proqramlarının icrası son illərdə Tərtər rayonunda da pambıqçılığın inkişafını sürətləndirib. Belə ki, pambıqçılarımız builki mövsümdə 3427 hektar sahədən 11 min 924 ton məhsul tədarük ediblər. Hər hektar üzrə orta məhsuldarlıq 34,8 sentner olub.\nPambıqçılığa göstərilən diqqətin nəticəsidir ki, cari il rayonda 2018-ci ilin məhsuluna görə 930 istehsalçıya emal müəssisəsinə təhvil verdikləri xam pambıq üçün dövlət büdcəsi hesabına 800 min manat subsidiya ödənilib. Bu il isə mövsümün sonunadək həmin məbləğin 1 milyon 200 min manata çatacağı gözlənilir.\nYeri gəlmişkən, onu da qeyd edim ki, mənfur qonşularımız becərmə dövründə işğal altındakı ərazilərdə yerləşən Sərsəng su anbarından Tərtər çayına gələn suyun qarşısını kəsdikləri üçün sahələrin suvarılmasında hər il çox böyük çətinliklərlə üzləşirik. Dövlətimizin başçısı tərəfindən tərtərlilərə göstərilən xüsusi qayğı nəticəsində hər il rayonumuzda yeni subartezian quyularının qazılması bu çətinlikləri qismən aradan qaldırır, kənd təsərrüfatı məhsullarının istehsalı ildən-ilə artır. Məlumat üçün bildirim ki, rayonda istismar olunan 531 subartezian quyusunun 150-si Azərbaycan Prezidenti cənab İlham Əliyevin müvafiq sərəncamları ilə son illərdə vurulan artezianlardır.\nMəhsuldarlığın yüksək olmasında texnikanın da müstəsna rolu var. Belə ki, əvvəlki illərdə texnika sarıdan çətinliklərimiz olurdu. Ölkə rəhbərinin son müşavirədəki tapşırığından sonra bu sahədə ciddi dönüş yarandı. Cari mövsümdə rayonumuzda pambıqçılıq sahəsində 101 texnikadan istifadə olunub. Bunlardan 11-i şum aparılmasında, 44-ü səpin və becərmədə, 15-i dərmanlamada, 17-si isə pambıq yığılmasında istifadə olunub,\nOnu da qeyd edim ki, təkcə bizim müəssisə bu il 2 min hеktаrdаn çox sahədə pambıq əkilməsi ilə bağlı fеrmеrlərlə müqаvilə bаğlаyıb. Bugünə kimi 7,2 min tоn məhsul yığılıb. Sаhələrdə hələ də məhsul var. Оnа görə də yığımı davam etdiririk. İlin əvvəlindən indiyədək kənd əməkçiləri ilə bаğlаnmış müqаvilələrə vахtındа və kеyfiyyətlə əməl olunub. Məhsulun qəbulundа dа hеç bir çətinlik yохdur.\nÖlkə Prеzidеntinin gündəlik diqqət və qаyğısı, hərtərəfli dövlət dəstəyi оlmаdаn, əlbəttə, bu uğurlаrı qаzаnmаq оlmаzdı. Digər tərəfdən, bütün sаkinlərdə ənənəvi sаhə оlаn pаmbıqçılığа хüsusi həvəs və mаrаq vаr. Onа görə də əldə еtdiyimiz göstəriciləri ildən-ilə аrtırırıq. Həm də nəzərə аlmаq lаzımdır ki, pаmbıqçılıq оlduqcа gəlirli sаhədir.\nBu günlərdə rаyоndа fеrmеrlərin, kənd əməkçilərinin gеniş tоplаntısı kеçirildi. Оrаdа mən də çıхış еtdim. Bir fikri bu yazıda da хаtırlаtmаq istəyirəm: gеniş tоrpаq, bоl su, əlvеrişli şərаit, ən başlıcası isə gündəlik dövlət qаyğısı uğurlarımızın möhkəm özülüdür. Dеməli, iş qаlır bizim özümüzə, kim yахşı yаşаmаq istəyirsə, yахşı dа işləməlidir.\nBütün bunlar isə göstərir ki, ulu öndər Heydər Əliyevin xalqın, dövlətin mənafeyinə xidmət edən ənənələri Prezident İlham Əliyev tərəfindən uğurla davam etdirilir. 1980-ci illərin sonu --1990-cı illərin əvvəllərində əli torpaqdan soyuyan kəndli məhsul istehsalında uğurlarını getdikcə artırır.\nAzərbaycan Prezidenti İlham Əliyev pambıqçılıqda məhsuldarlığın yüksəldilməsini mühüm vəzifə kimi qarşıya qoyub. Əsas hədəf də pambığın becərilməsində intensiv texnologiyalardan istifadə etməklə məhsuldarlığı artırmaq və 500 min ton məhsul istehsalına nail olmaqdır. Bunun üçün torpaq və sudan səmərəli istifadə edilməsinə, pambığın yararlı və su təminatı olan ərazilərdə becərilməsinə, növbəli əkinin tətbiqinə xüsusi əhəmiyyət verilir.\n“MКT-İК” MMC-nin dirекtоru\n21 Dekabr 2019 01:05 - XƏBƏRLƏR


HDİM layihə çərçivəsində növbəti tədbirini keçirib\nDünən Hüquqi və Demokratik İslahatlar Mərkəzi İctimai Birliyi "İnsan alverinə qarşı ümumilli maarifləndirmə" layihəsi çərçivəsində növbəti tədbirini keçirib. Məmməd Rahim adına 7 saylı məktəbdə baş tutan görüşdə şagirdlərlə yanaşı, Osman Mirzəyev adına 190 saylı məktəbin və Gənc Liderlər Uşaq Təşkilatının nümayəndələri iştirak ediblər. Tədbirdə çıхış edən Hüquqi və Demokratik İslahatlar Mərkəzinin sədri İlham Əliyev bildirib ki, may ayından həyata keçirilən layihədə məqsəd gənclərin sözügedən alver iştirakçısı olmasının qarşısını almaqdan ibarətdir. Layihə çərçivəsində gənclər arasında insan ticarəti qurbanına çevrilmədən qorunma yollarına dair bukletlərin paylanıldığını deyən İ.Əliyev bu kimi tədbirlərin regionlarda da həyata keçirildiyini qeyd edib. O, regionlarda olan uşaq evləri, bağça, məktəb və digər yerlərdə maarifləndirmə tədbirlərinin həyata keçirilməsi üçün rayon icra hakimiyyətlərinə müraciət ünvanladıqlarını vurğulayıb. BMT-nin illik hesabatına görə, ildə 4 milyon insanın insan ticarətin qurbanı olduğunu deyən HİDM sədri dünyada insan alverinin narkotika və silah alverindən sonra üçüncü yeri tutduğunu bildirib. O, insan alverinin ölkəmizdən yan keçmədiyini qeyd edərək bu alverdə Azərbaycandan tranzit ölkə kimi istifadə olunduğunu deyib. Sözügedən alverlə mübarizə məqsədilə ölkədə olan hüquqi normativ bazanı yetərli sayan İ.Əliyev bu yöndə QHT-lərin üzərinə də müəyyən məsuliyyətin düşdüyünü bildirib. Bu alverin qurbanları arasında qadınların geniş yer tutduğunu deyən HDİM rəhbəri bunun başlıca səbəbi kimi qadınların öz hüquqlarını daha yaхşı bilməməsi ilə izah edib. O, qadınlarla yanaşı uşaqlarında sözügedən alver qurbanları arasında yer aldığını bildirib. Azərbaycandan Rusiya, Ukrayna və digər ölkələrə gedən əməkçi miqrantların da insan alveri qurbanlarına çevrildiyini diqqətə çatdıran İ.Əliyev onların çalışdıqları ölkələrin qanunlarını bilməməsi üzündən bu kimi hallarla rastlaşdığını bildirib. Tədbirdə çıхış Ombudsman Aparatının nümayəndəsi Müqalib Mahmudov ölkədə insan alverilə mübarizəyə dair bir sıra qanunların qəbul olunduğunu deyib. Onun sözlərinə görə, bu qanunlar dünya təcrübəsi əsasında yaradılıb. O, təmsil olunduğu təşkilatın da sözügedən alverlə mübarizəyə dair həyata keçirdiyi işlər haqqında məlumat verib. Bildirib ki, Ombudsman Aparatı bu yöndə istər paytaхt Bakıda, istərsə də, regionlarda maarifləndirmə tədbirləri həyata keçirir. Tədbirdə çıхış edən Gənc Liderlər Uşaq Təşkilatının rəhbəri Fərid Şahbazlı rəhbərlik etdiyi təşkilatın bu sahədə apardığı işlər haqqında məlumat verib. Bildirib ki, qloballaşan dünyada insan alverinə qarşı mübarizədə birgə addımlamaq daha səmərəli olar. O, insan alverinin qarşısının alınması istiqamətində telekanallarda maarifləndirici çarхların hazırlanmasını məqsədəuyğun sayıb. Tədbir iştirakçısı Nəzərbəy Hacıağayev uşaqların insan alveri qurbanına sevrilməsində valdeynlərin də qismən günahkar olduğunu deyib. Onun sözlərinə görə, maarifləndirmə işləri təkcə gənclər arasında deyil, eyni zamanda valideynlər arasında da aparılmalıdır.


ABŞ eksperti: “İranda Rəisinin qələbəsi Qərb üçün daha sərfəlidir” – TƏHLİL\n17 May 2017 - 12:31\nABŞ eksperti:“İranda Rəisinin qələbəsi Qərb üçün daha sərfəlidir” – TƏHLİL\nPolitico (ABŞ), 17.05.2017\nİranda qarşıdakı seçkilər və fəaliyyətdəki prezident Həsən Ruhaninin aldığı dəstək fonunda Qərb üçün onun rəqibinin – sərt xətt tərəfdarı Seyid İbrahim Rəisinin qələbəsi daha sərfəlidir.\nABŞ-dan kiminsə İran siyasətində sərt xətt tərəfdarı Seyid İbrahim Rəisini dünyanın bir çox paytaxtlarında mötədil siyasətçi kimi yüksək qiymət almış Həsən Ruhaniyə qarşı dəstəyə başlamasının bir sıra səbəbləri var. Hər şeydən əvvəl, Ruhani mötədil siyasətçi deyil. O, ən azı, nüfuza malik olmayan iddiasız siyasətçidir. Hakimiyyətdə olduğu beş il müddətindəki daxili və xarici siyasəti nəzərdən keçirilsə, bu şübhəsizdir. Deməli, Ruhani ölkədə insan haqlarının yaxşılaşması üçün daxili siyasətdə heç nə etməyib ki, bunu da onun ya etinasızlığı, ya da acizliyi ilə izah etmək olar.\nRuhanini xarici siyasət meydanında da “mötədil” adlandırmaq mümkün deyil, çünki ölkə prezidenti vəzifəsində olduğu illərdə İran Yaxın Şərqdə daha təcavüzkar siyasət yürütməyə başlayıb. Xüsusən də İran əvvəllər Bəhreynə qarşı ancaq KİV-lərin vasitəsilə çıxış edirdisə, Tehran indi, “The Washington Post”un məlumat verdiyi kimi, “İrandan silah və maliyyə alan ağırsilahlı yaraqlı özəklərindən” faydalanır. Hətta Yəmən qiyamçı husiləri 2016-cı ilin oktyabrında İranın tədarük etdiyi ehtimal olunan raketlərlə ABŞ HDQ gəmilərinə zərbə endiriblər. Hazırda İranın on minlərlə vətəndaşı İraqda vuruşur, Suriyada isə təkcə İslam İnqilabı Keşikçiləri Korpusunun elit hissələri deyil, həm də quru bölmələri döyüşür.\nBir ekspertin qeyd etdiyinə görə, 2015-ci ildə nüvə proqramı üzrə Tehranla saziş bağlandıqdan sonra “İran silahlı qüvvələrinin önəmli transformasiyası başlayıb ki, bu da İranın bütün bölgə üzrə hərbi imperiya qurduğu, daha təcavüzkar xarici siyasəti və bölgə birinciliyini bərpa etməyindən xəbər verə bilər”.\nBütün bu hadisələri briləşdirən yeganə amil Ruhani idarəçiliyi dönəmində baş verməsidir. O, yenə də ya bu cür təcavüzkar addımlar uğrunda çıxış edir, ya da bunu dayandırmaq gücündə deyil. Özgə izahat bu ola bilər ki, o, əslində, qətiyyən mötədil siyasətçi deyil. Ən yaxşı halda, yalnız “rejim”in ucaltdığı fasaddır – əslində, mötədilliyin olmadığı yerdə mülayimlik təəssüratı yaratmaq üçün.\nRəisi öz növbəsində İran ruhanisi və sərt xətt tərəfdarı kimi seçilir. Məsələn, o, apreldə bildirib ki, ABŞ vətəndaşları İrandan əndişələnir, buna görə də həll “geri səsləmək”də deyil, “onları geri çəkilməyə məcbur etməkdədir”. O, Barak Obamanın “bölgədə tarazlıq” adlandırdığı, İran, Səudiyyə Ərəbistanı və başqalarının Yaxın Şərqdə birgə “idarə etdiyi” duruma qarşı güzəştsiz mövqe tutur. Rəisi hər şeydən çox 1988-ci ildə 4 mindən 5 minədək siyasi dustağın edamına nəzarət etmiş hakimlərdən biri olarkən Ölüm komissiyaları adlı qurumda iştirakı ilə ad çıxardıb.\nKeçib gedən illərə baxmayaraq, Rəisi zərrəcə dəyişilməyib. Məsələn, 2010-cu ildə doqquz nümayişçinin edamına nəzarət edib.\nBu qayda ilə o, qalib gələrsə, ayətullah Xameneini İslam respublikasının lideri postunda əvəzləmək üçün əsas namizədlərdən biri ola bilər. ABŞ-ın hər hansı vətəndaşı isə onun qələbəsini sadə səbəb üzündən arzulamalıdır: Rəisi İslam respublikasının əsil simasıdır, halbuki Ruhani, vur-tut, fasaddır.\nİranın indidki prezidenti özünü rejimin davranışında hər hansı dəyişikliyi bacarmayan iqtidarsız kimi göstərib. Onun rolu bundan ibarətdir ki, ölkədə sükan başında “mötədil”in olduğu xüsusda Qərbi yanlışlığa uğratsın. ABŞ-ın İrana nisbətdə hər hansı illüziyaya qapılmaması daha yaxşıdır. Çox ehtimal ki, ədalətli seçkilər zamanı qələbə Ruhaninindir. Bunun ardınca İranın daha mötədil olduğu, modernləşdiyi və dəyişdiyi, ona çox da təzyiq göstərməmək, Ruhaniyə iqtisadiyyatı inkişaf etdirməyə imkan vermək haqda tam bir dalğa qəzet məqalələri gözləmək olar. Bu addım əvvəllər soyuq müharibənin qızğın çağında “Kremldəki mötədillər”ə yardım etmək çağırışları kimidir və o cür axmaqlıqdır.\nBeləliklə, Rəisi qələbə çalacağı halda iki şey baş verəcək.\nBirincisi, aydın olacaq ki – hər şeydən əvvəl İran vətəndaşları üçün – seçkilər oğurlanıb, buna görə də xalqla İran başçıları arasında uçurum genişlənəcək, bununla da rejimin çöküş günü yaxınlaşacaq.\nİkincisi, bütün dünya İran “rejim”inin əsil təbiətini daha aydın şəkildə görəcək. Tamamilə aydındır ki, müxtəlif ölkələrin diplomatik və kəşfiyyat idarələri kimi Qərbin mərkəzi KİV-lərinin də əksəriyyəti bu cür fikrin tərəfdarı deyil. Görünür, hamı Ruhaninin dərdini çəkir ki, bunu onun özü haqda demək olmaz. O, Rəisi uğrundadır.


SƏHƏRSIZ TANNER / SELF-TANNER - DƏRI BAXIMI - DAILYBEAUTY - GöZƏLLIK İDARƏSI - DƏRIYƏ QULLUQ - 2019\nMesaj aydındır: Günəş şüaları pisdir - onlar cildinizi daha sürətli qurmaqla yanaşı, dəri xərçəngi kimi daha ciddi xəstəliklərə gətirib çıxara biləcək çox etibarlı risk ilə gəlirlər.\nAmma yaz buradadır və demək olar ki, hər kəs orada günəş öpüşmüş bir tan görünüşünü sevir və xoşbəxtlikdən, günümüzün çox inkişaf etmiş (və stink-and strip-free!) Self Təqvimlər.\nBütün bunlar, sağlam dərilər üçün slam dunk kimi səslənir, istisna olmaqla, indi İngiltərədə bir doc bütün özünü bioloji reaksiya olub-olmadığını sorğulayır (əsasən, DHA-nın əsas tərkibi dərinizin xarici təbəqələrinə reaksiya verəndə, "qaşlama" təsirinə səbəb olur) əslində oksidləşdirici stressə səbəb olur - günəşdən qaçmaqdan çəkinməyə çalışırıq.\nSiz də İstədiyiniz Can: Sunscreen İndi Sued Alınır - Siz Class Fəaliyyətinin Bir hissəsi Olmalıyınız?\nDr. Stefanie Williams "DailyMail" ə verilən məlumata görə, "uzun müddətli təsirləri bilmirik". "Onlar əhəmiyyətsiz ola bilər, lakin oksidləşmə yaşlanma və xəstəliyə bağlıdır". Bundan başqa, Dr. Williams DHA-nın uzun müddət ətrafında olduğu üçün xəbərdarlıq edir ki, təhlükəsizlik qaydası tənəffüs deyil, bir sprey tan almaq.\nNew York dermatolog Doris Day, MD, "Bu bir müddətdir mübahisəsizdir" deyir. "Hər günəşsiz tannerin DHA var və bu, uzun müddət ətrafında olan bir tərkibdir - əsasən dəri (xarici təbəqə) bir qaşlama reaksiya səbəb və bir tan kimi görünən bir rəng yaradır. Köhnə formulalar streaky ola bilər və onlar stunk. Ancaq yeni olanlar yeni tərkibə malikdirlər və dərinin səthinə daha hamar bir şəkildə gedirlər. "\nÇox dürüst deyildi, ancaq Dr Günü bir problem olduğunu söyləyir və özünü tüner tətbiq etdiyimiz şəkildə necə dəyişdirdik. "Problem budur: sprey tansları daha populyarlaşdıqca, biz də tənəffüs etdiyinizi və hətta formula və astma və digər tənəffüs məsələlərini artıra bilən DHA-nı dərhal qəbul etdiyini bilirdik. Beləliklə, tövsiyələr üzü çiləməyə və püskürəndən bədən. "\nYaxşı xəbər: Dr Day, oksidləşdirici stress və azad radikal qorxusu qorxusu səbəbiylə evdə tətbiq etdiyiniz bütün özünü yandırıcıları atmaq zorunda deyilsiniz. "Əvvəlcə bəzi radikal zədələr ola bilərdi, amma həmişə dəri hüceyrələrinin dövriyyəsi və ya vurulduğu zaman olur. Hələ narahat? Dr. Gündüz səhərə qarşı olaraq gecə saatlarında özünü tüner tətbiq edir, belə ki, oksidləşmə riski azalacaq.\nCopyright 2019 \_ ar.womanfitness.info \_ Şaşırtıcı bir şəkildə özünü bürünmək, dərinizi sabotaj edə bilər


Artım - Medianews\nNəşr edilib: 2019/02/06 10:42 Rubrika: Köşə Baxış sayı: 495 Müəllif: Zamin Hacı\n“Bu kişi məndən bir manat aldı, ancaq çığırtması dəyərdi iki manata. Sonra eşitdim ki, Qarabağda bir cür quş var, adına sağsağan deyirlər. Bu çığırtma onun ətindəndir. İnşallah, cəhənnəmdən qayıdan baş yenə Bərdə bazarından ötüb, bir neçə dənə sağsağan alıb Tiflis rəfiqlərimə peşkəş aparacağam”\n(Ə.Haqverdiyev, “Xortdanın cəhənnəm məktubları”)\nMəktəbin qarovulçusu işləyir. Ayda 15 gün. Bunun əvəzində nə qədər maaş aldığını soruşuram. “167 manat” – deyir. Dünən hansısa qərara görə maaşı artıbmış. 3 manat 50 qəpik. İndi artıq 170 manat 50 qəpik alacaqdır. Fantastik maaş və böyük artımdır. Bunu toplasa 500 ilə “Gəlindabavagen” maşını da ala bilər – oliqarxlarımız sürəndən. Ancaq naşükürlük edir, uğurlarımızı görmək istəmir. Deyir bu maaşla necə ailə saxlamaq olar? Keçən ilin dekabrına qədər ünvanlı sosial yardım alırmış, onu da kəsiblər: “İdarə dedi sən maaş alırsan, ona görə yardım düşmür. Fonda şikayət yazmışam”. Doğrusu, ünvanlı yardımın miqdarı nə qədər imiş, soruşmağa vaxtım olmadı. Bəlkə işdən çıxıb yardım alsın? İşdən çıxa bilərmi? Bəlkə də yox.\nDüşünürəm o qoyun-dana yardımı proqramını şəhərdə tətbiq eləmək yaxşı olardı. Niyə təkcə kəndlilərə belə iş imkanı yaradılır? Biz şəhər camaatı da tələb edirik, saxlamaq üçün o arıq qoyunlardan bizə verin. Parkda otararıq. Qoyun ildə iki dəfə doğar, hər qoyundan 1000 kilo yun qırxıb, hər 100 qoyundan 110 bala alaraq ili əmək zərbıçisi kimi başa vurarıq. Qəzetlər bizdən yazar. Hərçənd, qəzetçi olaraq öz əmək qəhrəmanlığım haqda özüm də yaza bilərəm: “Səhər günəşin şəfəqləri paytaxtın göydələnləri arasından süzülərkən çoban Zamin quzuları parkın çəmənliyinə çıxarır. Skameykada oturub tütəkdə Çoban Bayatı çalır. Quzular mələşir, çoban xəyala dalır. O, kosmosun ənglinliyində süzən üçüncü peykimiz, regionların inkişaf proqramı və xaricdən maliyyələşən mənfur qüvvələr haqda düşünür. Ümid edir ki, gələn Novruzda quzuları Cıdır düzündə otaracaq, bizsiz çiçək açmayan, 26 ildir torpağın altında kəşfiyyatçı kimi gizlənib bizi gözləyən xarı bülbülü görəcəkdir”. Necədir? Özüm uzatmıram, bu dəqiqə xalqlarımız arasında sülh danışıqları gedirmiş, ziyan olmasın. Yoxsa dastan yazardım.\nƏslində süjetimiz o qədər uydurma deyil. Bakıda bir istirahət parkı tanıyıram, oranın zəhmətkeşləri parkın içində müəyyən hissəni tikanlı məftillərlə (cəbhə zonasıdır sanki – paytaxtımızda tikanlı məftillərlə əhatə olunan yerlər çoxdur və bunlar hərbi hissə, türmə deyil) əhatələyib badımcan, kartof, göyərti, bibər və başqa tərəvəzlər əkirlər. Yaşamaq lazımdır. Qoy millətdə ruh yaşasın! Şam əgər yanmırsa ünvanlı sosial yardım almalıdır.\nPeşəkarlığımız dünya əmək bazarında da özünü göstərir. Misal üçün, görürsən bir azərbaycanlı xanım gedib Amerikada diş həkimi işləyir. Respublikamızın adını dünya meridianlarına yazır. Əgər Amerikada diş həkimi tapılsaydı, bizim kadrlara ehtiyac olardımı? Olmazdı. Yaxud, görürsən qardaşımız gedib Britaniyada yutuber işləyir. Hər gün səhər durub kameranı açır, canlı yayıma girib başlayır söyməyə. Günortaya qədər tək söyür. Nahara çıxanda efirə başqa mühacir qardaşımızı qoşur. Əlbəttə, özü də efiri tam tərk etmir, arada gəyirərək yayıma girir. O söyür, bu söyür. Sonra burdan onlara cavab olaraq söyürlər. Kim yaxşı söysə onun izləyicisi artır. Özü də bu söyüşənlər duet şəklini alıblar. Hərənin bir obyekti var. Çalışırlar bir-birlərinin dükan-bazarına girməsinlər. Axşama doğru studiyaya qoşulub söyənlər çoxalır, aparıcı məcbur olur ekranda balaca-balaca fortuşkalar açsın. Həmin yerlərə canlı yayıma qoşulan təzə dostlarımızın şəkilləri qoyulur. Sutka uzandıqca diskussiya uzanır, bəzən aparıcı ekranı bağlamır, elə orda yatır, görürsən xorultu səsi gəlir. Yuxusunda söyür!\nHeç bilmirəm bu temaya hardan gəldik. Əmək bazarından danışırdıq səki. Səki demişkən, son vaxtlar paytaxtımızda səki quruculuğu işlərində bir dirçəliş vardır, kiminsə yadına düşüb ki, şəhər ancaq maşınlar üçün deyil, piyada adlanan məxluqlar da vardır. Buna görə minnətdarıq, müvəqqəti çətinliyə görə üzr istəyirik, Allah Qorbaçovun evini yıxsın!


Pəhriz saxlayarkən istifadə etdiyiniz ətirlərə diqqət edin » Qadınla.Com - Qadınlar Birİncidir!\nTarix: 30-09-2016, 20:00\nYaşıl alma və zerdeçal qoxuları iştah azaldarkən, vanil darçın və portağal kimi qoxular diyetin düşməni...Şokoladlı ya da meyvəli tort ya da sobadan yeni çıxmış bir börek hamımızın iştahını qabardar. Diyet edərkən bütün bu gözəl ləzzətlərdən uzaq dayana bilmək həqiqətən çətindir. Bu çətinliyə yenilmək adına çox vaxt dəstəyə ehtiyac duyuruq amma bu dəstəyi alarkən də sağlamlığımızı pozmaq istəmirik. Qoxu, diyet edərkən də çox əhəmiyyətli. Necə iştah açan, enerji verən rənglər varsa, iştah mərkəzini sakitləşdirən ya da hərəkətləndirən qoxular da var. Əgər diyetdəsinizsə və darçın, vanil ya da portağal, bergamot kimi citrus ailəsindən olan xammalların sıxlıqda olduğu bir ətir istifadə edirsinizsə işiniz iki qat daha çətin. Çünki bu qoxular iştah açar və sizin diyet etmənizi çətinləşdirər. Bu vəziyyətdə rejimdəykən ağırlıqlı olaraq bu esansları ehtiva edən qoxulardan uzaq dayanmaq lazımdır. Yaşıl alma, zerdeçal kimi xammallar isə iştah mərkəzini sakitləşdirdiyindən, yemək yemə hissini azaldar. Beləcə sizə diyetinizdə köməkçi olar. Bu səbəblə kilo almaq ya da vermək istəyən hər kəsin istifadə etdiyi ətiri bir dəfə daha araşdırmasını tövsiyə edirik. loading... 0\nYeni ilə formada girmək sizin əlinizdə\npehriz saxlamiram fikrimde yoxdu\n1 oktyabr 2016 12:32\nbele seylere hec inanmiram\n1 oktyabr 2016 00:21\nBunu ilk defedir esitdim.Yazilan qoxularin hec birinnen istifadeetmirem\n30 sentyabr 2016 20:26


Kətan bitkisi haqqında » DADLI.Az - Dadlı Reseptlər, Tort Reseptləri, Asan Yemek Reseptleri\nKətan bitkisi haqqında\nReseptin məlumatları Baxış sayı: 1146\nTarix : 10.01.2018, 14:00\nKətanı el arasında böyük ehtiramla «Şimal qızılı», yaxud «Sibirin ipəyi» adlandırırlar.\nBir çox illər boyu bu nadir bitkinin imkanları haqqında təsəvvürümüz suvenir mağazalarında asılmış əl dəsmalları ilə, yaxud təsərrüfat mağazalarında qalaqlanmış tənəkə qablardakı əlif yağını seyr etməklə məhdudlaşırdı. Halbuki, kətan hərtərəfli əhəmiyyətə malik olmaqla, onun liflərindən yataq yarasının yaranmasına imkan verməyən tibbi dəyişəklərdən tutmuş, mebel və ev tikintisi zamanı dam örtüyü hazırlamaq, habelə toxumlarından alınmış yağın tərkibindən isə, insan həyatı üçün zəruri maddələr əldə etmək olar. kətanKətan yağının müalicə əhəmiyyətli olması, hələ qədim Kolxidanın sakinlərinə də bəlli idi. «Tibbin atası» Hippokratın özü də kətan yağını mədənin selikli qişasında olan iltihaba, ağrı və yanığa qarşı tətbiq etmişdir. Qədim misirlilər bu yağdan kosmetologiyada fəal istifadə edirdilər. Rusiyanın şimal-qərb zonasında kətan yağı, təkcə müalicəvi əhəmiyyətli yox, həm də gündəlik qida üçün, zəruri ərzaq kimi istifadə olunur.\nInkişafda gedən proseslərlə əlaqədar, kətan yağını daha ucuz və sadə istehsal edilən günəbaxan, qarğıdalı, soya yağları əvəz edib. Son zamanlar isə, yeni elmi-tədqiqat işləri və tibdə olan yeniliklər- nəticəsində, qeyri-adi olan bu maddəyə, doğrudan da, maraq yenidən oyanmışdır.\nBütün dünyada belə bir nəticəyə gəlirlər ki, kətan yağından istifadə etmək — qida rasionumuzun saflaşmasına yönələn mühüm bir addımdır. Onun qeyri-adiliyi, hər şeydən əvvəl, bu yağın tərkib hissəsindədir.\nKətan yağı öz bioloji əhəmiyyətinə görə ərzaq yağları içərisində mühüm bir yer tutur. Kətan toxumunun tərkibində orqanizm tərəfindən sintezləşdirilməyən 46 faiz F vitamini vardır. Bu vitaminin tərkibinə, çox qiymətli doymamış turşular daxildir. Kətan yağı beyini qidalandırır, hüceyrələrarası mübadiləni yaxşılaşdırır, əsəb sisteminə müsbət təsir göstərir, həttä qanda xolesterinin səviyyəsini azaldır, bağırsaq və mədənin funksiyasına normallaşdırıcı təsir edir, dərinin vəziyyətini yaxşılaşdırır və s. Həm də yağlar mübadiləsi pozulmasının profilaktikası üçün ondan istifadə məsləhət görülür. Alimlərin apardığı tədqiqatlar göstərir ki, kətan yağı ateroskleroz doğuran xolesterin və triqliseridə qarşı təsir göstərə bilir.\nBu qaşıqdakı lap çoxdur...\nKətan yağının müalicə komponentlərinin əhəmiyyətini düzgün qiymətləndirmək heç də asan deyildir. Gündəlik qida rasionuna, kətan yağını daxil etməklə, müalicə zamanı aparılan kliniki tədqiqatlar aşağıdakı xəstəliklərə: diabet (insulindən asılı olmayan II tip), skleroz, revmatik artrit, astma, ekzema, psoriaz və bir çox uzunsürən və iltihablı proseslərə qarşı təsirli müalicə aşkar etdilər. Böyrək və bütövlükdə sidik ifraz edən orqanın da funksiyasının fəallaşması müşahidə olunmuşdur. Alimlər zənn edirlər ki, gündə 30-40 qr kətan yağı, orqanizmin yağ turşusuna tələbatını bütünlüklə təmin edir. Profilaktika üçün az miqdarda — gündə bir çay və ya desert qaşığı qədər də qəbul etmək olar. Bir xörək qaşığı kətan yağı qan təzyiqinin 9 mm.c.s. qədər aşağı düşməsinə imkan yaradır. Xəstəliyin böhranı zamanı bunun nə demək olduğunu, hipertoniklər yaxşı başa düşürlər.\nDiqqət! Ancaq soyuq halda sıxılma yolu ilə alınmış yağlar, profilaktik və müalicəvi əhəmiyyətlidir. Çox asanlıqla oksidləşdiyinə görə, onları işığın və havanın təsirindən qorumaq lazımdır.\nHeç bir toxuma növü kətan kimi belə faydalı xassələrə malik deyildir. О, dəriüstü səpişməyə qarşı kömək edir və immunitet sistemini daha da gücləndirir. Hələ XX əsrin əvvəllərində xəstələri yaş kətan parçasına bükərək, iflic, hipertonik, podaqra kimi xəstəlikləri müalicə edirdilər. Müharibə gedən müddətdə qanaxmanı dayandırmaq üçün, məhz kətan sarığından istifadə edirdilər. Belə sübut edilib ki, kətan parçasından olan dəyişək bir çox dəri xəstəliklərini aradan qaldırır.\nEtiketlər: kətan, istifadə, müalicə, qarşı, Kətan, yağını, zamanı, etmək, edirdilər, təsir, yaxşılaşdırır, yağının, tədqiqatlar, zəruri, yağın, imkan, yağlar, göstərir, alınmış, əhəmiyyətli


Hidrosefaliya (yunan. «hidro» — su, «sefalon» — baş) zamanı beyinin mədəciklərinin ölçüləri artır. Bunun səbəbi beyində likvorun həcminin artmasıdır.\nKəkələmə termini (balbuties) sözündən götürülüb yunan dilində təkrarlanma demekdir. Əvvələr bu qüsur battarismus adlanmışdır. Qədim Kir hökümdarı Battanın şərəfinə qoyulub. Kir hökmdarı Batta hər sözün ilk hecasını təkrarlayırmış. Lakin müasir Defektologiyada Battarizm ixtisarlaşmış və temporitmik nitq pozulmaları olan Taxilaliyanın bir növü kimi qeydə alınır.\nKəkələmənin sinonimləri: Logofobiya, Logonevroz, Uşaq xəstəliyi və s. kimi qeyd olunur. Bəzi qeydlərdə Verbafobiyanı da kəkələməyə sinonim termin kimi götürürlər. Bu isə düzgün yanaşma deyil. Logofobiya nitqdən çəkinmə, qorxu hissidir. Logopad ve ya Kəkəc öz nitqindəki qüsurun fərqində olur və danışmağa başlayanda həyəcan-qorxu keçirir. Verbafobiyada isə xüsusi seçilmiş sözə qarşı fobik reaksiya olur. Məsələn şəxsdə öz uşaqlıq dönəmində yaşadığı xoşagəlməz bir hadisə ilə bağlı siçan sözünə fobiya yaranıb.Hər dəfə o sözü eşidəndə reaksiya verir.


Avropa Birliyinin resmisi Bakıya gelir – FOTO - Azadliq Xeber\nAvropa Birliyinin resmisi Bakıya gelir – FOTO\nAvropa Birliyinin rəsmisi Bakıya gəlir - FOTO\n14:23 xeber – Avropa Birliyin xarici işlər komissarı Federika Moqherininin Azərbaycana səfəri planlaşdırılır.\nAzadlıq.az xəbər verir ki, anspress-in məlumatına görə, AB-nin Bakı ofisindən Melena Mardın verdiyi xəbərə görə, Moqerininin səfəri yaxın zamanda baş tutacaq.\n“Səfər fevralın sonları, martın əvvəllərinə planlaşdırılır. Onun yaya qədər Azərbaycana gələcəyi məlumdur”, – deyə M.Mard jurnalistlər bildirib.\nM.Mardın bildirdiyinə görə, hazırda tərəflər F.Moqerininin Azərbaycana səfər proqramının üzərində işləyirlər.\nFederika Moqerini – AB rəsmisi\nFederika Moqerini İtaliyanın xarici işləri naziri və eyni zamanda AB-nin xarici siyasət və təhlükəsizlik məslələri üzrə yüksək vəzifəli təmsilçisidir.\nÖtən ilin dekabrında Avropa Xarici Siyasət Xidmətinin Avropa və Mərkəzi Asiya üzrə idarəedici direktoru Tomas Mayr-Hartinqin başçılıq etdiyi nümayəndə heyətini qəbul edən xarici işlər naziri Elmar Məmmədyarov Avropa İttifaqının (Aİ) xarici işlər və təhlükəsizlik siyasəti üzrə ali komissarı Federika Moqerininin gələn ilin əvvəlində Azərbaycana planlaşdırılan səfərinin Azərbaycan-Avropa İttifaqı münasibətlərinin sonrakı inkişafına töhfə verəcəyinə ümidvar olduğunu bildirmişdi.